text:
दरभंगा-मिथिला मिरर: 23 अगस्त वृहस्पतिदिन दरभंगासँ नई दिल्ली जायबला गाड़ी नंबर 12565 बिहार संपर्क क्रांति सुपरफास्ट मिथिला पेंटिंगसँ सुसज्जित भ’ दिल्लीक लेल प्रस्थान केलक। मिथिला पैटिंगक लेलइ ई दिन ऐतिहासिक रहल। कुनो क्षेत्रीय कलाकें स्थान दैत इंडियन रेलवेक ई पहिल पहल छल। निश्चित रूपसँ ई कोशिश मिथिला पेंटिंगसँ जुड़ल कलाकार लोकनिकेँ प्रोत्साहितक सँग रोजगारक अवसर सेहो देत। भारतीय रेलक एहि कदमसँ मिथिलावासीमे बड्ड बेसी उत्साह देखल गेल। मिथिला पेंटिंगसँ सुसज्जित कोच देखि समस्तीपुर रेल मंडलक डीआरएम रवींद्र जैन कहैत छथि जे मिथिला पेंटिंग विश्वविख्यात अछि ताहि कारणसँ रेलवे एकरा अपनौलक अछि। डीआरएम स्वयं ट्रेनमे सवार भ’ यात्री सभसँ फीडबैक लेलाह जेहिसँ यात्रीसभमे खुशी देखल गेल। यात्रीसभ डीआरएमसँ बात करैत कहलाह जे मिथिलाक संस्कृति आ कलाकेँ देश-दुनियामे प्रसारित करबाक लेल जे पहल रेलवे केलक अछि ताहि लेल मिथिला रेल मंत्रालयकें धन्यवाद दैत छनि। रेलवे विभिन्न स्टेशन पर आ ट्रेनमे मिथिला पेंटिंग उकेर क’ सौंदर्यीकरणक दिशामे काज शुरू केलक अछि। बिहार संपर्कक्रांतिकेँ एकटा मॉडलक रूपमे प्रस्तुत कएल गेल। फिलहाल मात्र नौ टा कोच मिथिला पेंटिंगसँ सजाओल गेल अछि जाहिमे लगभग डेढ़ महिनाक समय लागल। बांकी कोचक सौंदर्यीकरणक काज जल्दीये पूरा कएल जाएत। एहि कदमसँ देशक विभिन्न स्थानक सँग देशक राजधानी धरि मिथिला पेंटिंग खूब नीक जकाँ पसरत। एकर सफलता देखलाक बाद आगूक योजना बनाओल जायत। मौका पर आरपीएफ कमांडेंट अंशुमन राम त्रिपाठी, स्टेशन डायरेक्टर चंद्रशेखर प्रसाद सिंह, स्टेशन अधीक्षक अशोक सिंह, इंस्पेक्टर विनोद कुमार विश्वकर्मा, सीटीटीआई पवन सिंह आ अन्य लोक सभ सेहो छलाह। हाजीपुरमे पूर्व मध्य रेलवेक महाप्रबंधक ललितचंद्र त्रिवेदी सेहो मिथिला पेंटिंगक जायजा लैत यात्री सभसँ फीडबैक लेलाह। स्टेशन डायरेक्टर चंद्रशेखर प्रसाद सिंह बतौलनी जे मिथिला पेंटिंगसँ सजल एहि ट्रेनकेँ सजेबामे मधुबनी (बेनीपट्टी)क संस्था केएसबी इंस्टीट्यूटक कलाकार लोकनिक कलाकारी छनि। 13 कलाकारक टीम एक बोगीके औसतन चारि दिनमे पेंटिंग केलक अछि। टीममे खुशबू चौधरी, अंजनी झा, प्रीति कुमारी, रिंकू कुमार, प्रीति झा, सपना कुमारी सहित लगभग 45 कलाकारक सहभागिता रहल। कलाकार लोकनिकेँ पारिश्रमिक सेहो देल जेतनि।
Home कला-संस्कृति मिथिला पेंटिंगसँ सजल बिहार संपर्क क्रांति ट्रेन दरभंगासँ दिल्लीक लेल रवाना


c: text/html

text:
दिल्ली-मिथिला मिररः हवाई जहाजमे फोन आ इंटरनेटक इस्तेमाल हो आ कि नैँ एहि बात पर बहुत दिनसँ बहस चलि रहल छल। मुदा आब यात्री लोकनिक लेल एकटा खुश-खबरी अछि कि यात्री हवाई यात्रा दौरान फोन आ इंटरनेट सुविधाक लाभ उठा सकैत छथि। केन्द्रीय नागरिक उड्यन मंत्रालय भारत सरकार जनरवरी 2019मे एहि सेवाकेँ आम लोकक लेल चालू क’ देत। सामान्यतः भारतमे हवाई जहाज 36000 सँ 40000 हज़ार फीटक ऊँचाई पर उड़ैत अछि। मंत्रालय एहि बातकेँ तय करत जे कतेक ऊँचाई तक फाने और इंटरनेटक इस्तेमाल यात्री द्वारा कएल जा सकैत अछि।
जनवरीमे एहि मंत्रालय द्वारा एहि बातक घोषणा भेलाक बाद निश्चित रूपहिँ भारतमे हवाई यात्रा आओर बेसी रोमांचकारी भ’ जाएत। वैश्किव स्तर पर किछु देशमे एखनो हवाई यात्राक दौरान फोन आ इंटरनेटक सेवा उपल्बध अछि। हवाई सेवाक दरम्यान फोन आ इंटरनेटक सेवा पर रोको शुल्क लागत कि नैँ एहि बातक जानकारी तँ नागर विमानन मंत्रालय द्वारा जारी अधिसूचनाक बादे पता चलत, मुदा भारतीय हवाई यात्रीक लेल ई सेवा निश्चित रूपिंहँ एकटा नव अनुभव ल’ सामने आएत। फिलहाल एखन हवाई यात्राक शुरूआतमे फोन आ अन्य इलेक्ट्रॉनिक वस्तुकेँ या तँ फ्लाइट मोड अथवा बंद करए पड़ैत अछि

robotstxt: allowed

filter: keep


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 1 अप्रैल 2012
फूल डे
चारि बजे भोरे करीया उठि गेल । स्नान-ध्यान क' कोयला सिलौट पर पिसलक , लोढ़ी पर अक्षत-फूल चढ़ा , कोयला कए गर्दा कए चानन बना माँथ , पिठ , बाँहि ,छाती , गर्दन पर लगेलक । करिका सर्ट-पेण्ट पहीर गामक मंदिर दिश चलि देलक । कारी चाम पर कारी तिलक आ कारी वस्त्र ,डेराउन रूप लागैए , आधा पाकल केश ओहि रूप कए और भयानक बनेने छलैए । छ' बजे भोरे मंदिर पहुँचल तेँ कोनो भीड़-भाड़ नहि छलै । करीया तीन -चारि बेर चारू कात हियासलक मुदा केउ नजर नहि एलै ।थाकि-हारि क' पाया मे पिठ सटा बैस गेल । सुरज चढ़ति गेलाह , 12 बाजि गेल । तखने मंदिरक कोना मे करीया कए अपन दोस्त देखाइ देलकै , ओकरा लग जा क' बाजलै , "बेचना . जेना-जेना तूँ कहने छलैँ तेना-तेना पूजा क' हम भोरे सँ एत' छी , आब रहल नहि जाइ यै , जल्दी ओकरा देखा जेकरा संग जीवन काटब ।" बेचना आ और संगी सब ठहक्का मारैत बाजल ,"बड़का मूर्ख छेँ तूँ रौ , तोरा सन 40 वर्षक बूढ़बा सँ के बियाह करतौ? हम सब तोरा उल्लू बनेलियौ ,जानै नहि छहीँ आइ फूल डे छै ।"सब ठहक्का मारि करीया कए खिसियाब' लागल आ करीया सोच' लागल जे इ नाम त' कहियो नहि सुनलौँ आखीर कोन लड़की वा कोन जानवर कए नाम छै फूल डे?अमित मिश्र


text:
विश्व सम्पदा क्षेत्र
संयुक्त राष्ट्र सङ्घीय अङ्ग युनेस्कोद्वारा बहुमूल्य सम्पदाक रूपमे सूचीकृत विश्वक स्मारक आ स्थानसभके युनेस्को विश्व सम्पदा क्षेत्र कहल जाएत अछि।[१] युनेस्को कोनो भी राष्ट्रक विशेष सांस्कृतिक महत्व राखऽवाला (जेना वन, पहाड़, ताल, द्वीप, मरुभूमि, स्मारक, भवन, वा शहर[२][३]) धरोहरसभकें अपन सूचीमे सूचीबद्ध करैत अछि। कोनो भी सम्पदाकें विश्व सम्पदा समितिद्वारा चयन कएल जाएत अछि आ एहि समिति ई सम्पदा क्षेत्रकें रेखदेख युनेस्कोकें तत्वाधानमे करैत अछि।
ई कार्यक्रमक उद्देश्य विश्वक एहन स्थलसभके सूचीबद्ध केनाए आ संरक्षित केनाए होएत अछि जे विश्व संस्कृतिक दृष्टि सँ मानवताक लेल महत्वपूर्ण होएत होए।[४] कोनो खास परिस्थितिमे एहन सम्पदासभकें ई समितिद्वारा आर्थिक सहयोग सेहो प्रदान कएल जाएत अछि।,[५][६] सन् २०१९ जुलाई ३१ धरिमे १६७ राष्ट्रक १,१२१ क्षेत्रके विश्व सम्पदाक रूपमे सूचीकृत कएल गेल अछि जहिमे ८६९ सांस्कृतिक, २१३ प्राकृतिक आ ३९ मिश्रित सम्पदा रहल अछि।[७]
प्रत्येक सम्पदा क्षेत्र ओ देशक विशेष सम्पति होएत अछि, जे देशमे ओ स्थल रहैत अछि मुदा अन्तर्राष्ट्रिय समुदायक हितमे सेहो एहि बेश होएत अछि कि आबऽवाला सन्ततिकें तथा मनावताक हितक लेल सेहो एहन विशेष सम्पदाक संरक्षण कएल जाए। तथापि समुचा विश्व समुदायकें एकर संरक्षणक जिम्मेवारी रहैत अछि।[८]
इतिहास[सम्पादन करी]
सन् १९५९ मे इजिप्ट सरकार अस्वान बाँध बनेबाक निश्चय कएलक । अहिसँ प्राचीन सभ्यता समेटल नाइल नदी नजदिकक उपत्यका नुबियामे रहल अनेकौ बहुमुल्य खजानासभके बाँधक पानिसँ बहनाई निश्चित छल । ओ समय युनेस्को इजिप्ट आ सुडान सरकारके आग्रह करवाक संगे एकर रक्षा करैक निमित्त विश्वव्यापी रक्षा उपाय अभियान चलेलक ।[९] ई अभियानक कारण ई निश्चित कएल गेल कि ओतेक रहल हजारौं पुरातात्विक सम्पदासभ आ सबसँ एतिहासिक आ चर्चित अबु सिम्बल आ फिलेके कोनो उँच स्थानमे पुनर्स्थापित कएल जाए । ई अभियानक अन्त्य सन् १९८० मे भएल जेकरा पूर्ण रुपसँ सफल मानल गेल । विशेष रूपसँ अभियानमे सहयोग करैवाला राष्ट्रके इजिप्ट अपन चाएरटा मन्दिरसभ उपहार स्वरूप प्रदान कएलक जहिमे: डेनडुर मन्दिरके न्यू योर्क सहरक महानगरीय कला सङ्ग्रहालयमे, डेबोद मन्दिरके म्याड्रिडक पार्क डेल ओएस्तोमे, तफेह मन्दिरके नेदरल्याण्डक रिज्क्स सङ्ग्रहालयमे आ इलिसिया मन्दिरके तुरिनको म्युजियो इगीजियोमे घसकाएल गेल छल । [१०]
ई परियोजनाक लागत लगभग $८० मिलियन छल जहिमेसँ $४० मिलियन ५० राष्ट्रसभसँ जम्मा कएल गेल छल । ई अभियानके व्यापक रूपमे पूर्ण सफलता मानल गेल आ याह अभियानसँ प्रेरित भ अनेकौं अभियान चलाएल गेल (जेना भेनिस आ ओकर लगुनक संरक्षण इटालीमे, मोहन जोदडो पाकिस्तानमे आ इन्डोनेसियामे बोरोबुदुर मन्दिर प्राङ्गन) । अहि पश्चात युनेस्को अन्तर्राष्ट्रिय स्मारक तथा स्थल परिषदसँ पहल करि एकटा सम्मेलन कएलक जे मानवताक सार्वजनिक साँस्कृतिक धरोहरसभके संरक्षण करैत रहत ।
तथ्याङ्क[सम्पादन करी]
सन्दर्भ सामग्रीसभ[सम्पादन करी]
- ↑ "World Heritage"।
- ↑ Ann Marie Sullivan, Cultural Heritage & New Media: A Future for the Past, 15 J. Marshall Rev. Intell. Prop. L. 604 (2016) https://repository.jmls.edu/cgi/viewcontent.cgi?article=1392&context=ripl
- ↑ Allan, James R.; Kormos, Cyril; Jaeger, Tilman; Venter, Oscar; Bertzky, Bastian; Shi, Yichuan; MacKey, Brendan; Van Merm, Remco; Osipova, Elena; Watson, James E.M. (२०१८), "Gaps and opportunities for the World Heritage Convention to contribute to global wilderness conservation", Conservation Biology 32 (1): 116–126, डिओआई:10.1111/cobi.12976, पिएमआइडी 28664996।
- ↑ Centre, UNESCO World Heritage, "The Criteria for Selection", whc.unesco.org (अङ्ग्रेजीमे), अन्तिम पहुँच १ फरबरी २०१८।
- ↑ Convention Concerning the Protection of World's Cultural and Natural Heritage Archived 4 July 2010 at the Wayback Machine.[[]]
- ↑ "World Heritage", ३० जून २००९-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ Centre, UNESCO World Heritage, "UNESCO World Heritage Centre – World Heritage List", whc.unesco.org (अङ्ग्रेजीमे), अन्तिम पहुँच २०१८-०७-०३।
- ↑ Convention Concerning the Protection of World Cultural and Natural Heritage
- ↑ Monuments of Nubia-International Campaign to Save the Monuments of Nubia World Heritage Convention, UNESCO
- ↑ The Rescue of Nubian Monuments and Sites, UNESCO
बाह्य जडीसभ[सम्पादन करी]
- विश्व सम्पदा क्षेत्र सँ सम्बन्धित मिडिया विकिमिडिया कमन्समे सेहो अछि।
- विश्व सम्पदा क्षेत्र विकिभोएज सँ यात्रा सहयोगी


text:
अपने घर मे आगि लगा लेलहुं !
राज ठाकरे के मुद्दा पर बिहार अखनो सुलगि रहल अछि. यूपी...बिहार के छात्र के मुम्बई मे भेल पिटाई के बाद राज ठाकरे गिरफ्तार भेलाह... जमानत पर घर गेलाह. मुदा हम ओहि मुदा के पकड़ने छी आओर कs कि रहल छी अपने घर मे आगि लगा रहल छी. हम ककर मुकसान क s रहल छी ? बिहारक लोक जे आई कs रहल छथिन्ह ओहि पर राज ठाकरे मने- मन हंसैत होताह आओर कहैत होताह केहन बकलोल... बुड़बक सभ अछि जे मुम्बई मे तs पिटयबे करलाह... घर जाकs अपने लोक सभ के संग मारि- पीट करि रहल छथि. अपने घर... दोकान... अपने स्टेशन... अपने ट्रेन के तोड़ि रहल छथि. एहि सं कि कोनो मुम्बई वाला के परेशानी भs रहल छै ? कि कोनो मुम्बई वाला के कोनो फर्क पड़ि रहल छै?. कि एहि सं कोनो मुम्बई के ट्रेन बंद छै ? कि कोनो मुम्बई ठप अछि ? एहि सं बिहारे-यूपी के लोक सभ परेशान छथिन्ह. बिहार -यूपी के लाखों लोक दिल्ली आ दोसर जगह फंसल छथिन्ह. भूखल पिआसल स्टेशन पर ट्रेनक रास्ता- पैरा देख रहल छथिन्ह. सैकड़ों एहन लोक छथिन्ह जिनका इलाज के लेल दिल्ली... पटना... वैलोर... लखनऊ जाइ के छनि मुदा अहां सभक एहि तोड़पोड़ के कारण सभ मुसीबत झेल रहल छथिन्ह. ई कोनो तरहे नीक काज नहिं कहल जा सकैत अछि. जेना राज ठाकरे सभ किछ करला के बादहुं कानूनी रूप सं बाहर चलि गेलाह ... अगर अहां के किछ करय के अछि तं एहन रास्ता निकालु जे ओ कानून के जाल मे ओझरा जाथिन्ह. मुदा ई त एकदम बुड़बकय अछि जे अहां सभ अपने शहर... गाम घर के... इंफ्रास्ट्रक्चर के नुकसान पहुंचा रहल छी. कि कोसीक बाढ़ि सं कम नुकसान भेल छल जे आओर नुकसान कs रहल छी. ई कोनो तरहे पढ़ल लिखल लोकक काज नहिं अछि. सोचु अहीं के घर मे किनको किछ भs जाए... हुनका अस्पताल... डॉक्टर के पास लs जनाय एकदम जरूरी होय अहां कि करब? कोन ट्रेन सं जाएब. ट्रेन के तोड़ि फोड़ि... आगि लगा देने छी... स्टेशन मे आगि लगा देने छी... काल्हि इंटरव्यू देबय जाए के होएत... किनको केस मुकदमा होएतन्हि... किनको जरूरी काज सं पटना... दिल्ली जाए के होएतन्हि. ओ कि करथिन्ह ? हजारो लोक एहन छथिन्ह जे दीपावली ... छठ मे घर आबय केर लेल दु-दु ...तीन- तीन मास पहिनो टिकट कटएने छलखिन्ह ... अहां सभक बेवकूफी के कारण हुनका सभ के टिकट रद्द कराबय पड़लन्हि. आब टिकट मिलबो नहिं करतन्हि. ओ सभ त अहिं सभ के कोसय होताह नहि जे एहि लोकक कारण गाम घर नहिं जा पबिलौं. एहि मे सं कतेक लोकक मामा...काका... चाचा...भाईजी... दिल्ली...बम्बई... कोलकाता रहैत होताह ... आब करैत रहुं हुनकर इंतजार. एहन काज तं निरक्षर लोक सेहो नहिं करैत होताह...अहां सभ पढ़ि लिखि क एहन कs रहल छी. बुड़बकय के सेहो कोनो हद होए छै. दिल्ली...मुम्बई के लोक सभ सं मिलु सभ कहय छथिन्ह केहन लोक सभ अछि. अपने घर मे आगि लगा रहल अछि.


text:
शहर के कर्पूरी स्थान म' स्थित 97 बरख पुरान करोड़ीमल गजानंद माता दुर्गा मंदिर म' सांप्रदायिक सौहार्द्र केर अद्भुत मिसाल देखबाक लेल भेट रहल अछि। एहि मंदिर के व्यवस्था हिन्दु स' बेसी मुसलमान सभक हवाला अछि। दुर्गा पूजा समिति के अध्यक्ष अशोक कुमार गोयनका कहलनि कि मंदिर कमेटी के कुल 24 सदस्य म' 17 मुस्लिम सदस्य नवरात्र सँ पूर्व पूजा-अर्चना आओरमेला के प्रबंध म' लागल छथि।
शहर के सभसँ प्रसिद्व मंदिर म' गनल जाय बला दुर्गा मंदिर म' रोजाना हजारो भक्त पूजा-अर्चना करैत छथि। मंदिर स' सिर्फ पचास मीटर के दूरी पर पीर के मजार अछि जाहि पर सभ अप्पन माथ झुकेबाक बगैर आगू नहि बढ़ैत छथि। दुर्गा पूजा होय वा आन कोनो त्योहार बगल के करोड़ीमल गजानंद माता दुर्गा मंदिर म' मुस्लिम समुदाय के लोग पूरा श्रद्धा संग पूजा-अर्चना म' हिन्दू सभक संग दैत छथि।
मंदिर समिति के कार्यकर्ता मो. कैसर आलम कहलनि कि पर्व कुनु भी होय, हमसभ एक संग मिलके मनबैत छी। जाहि तरहे दुर्गा पूजा म' हमसभ पूरा तैयारी मिल क' करैत छी। ओहि तरहे मुहर्रम केर तैयारी म' हिन्दू हमरा सभक संग डेग सँ डेग मिला चलैत छथि। आगा ओ कहलनि कि 1921 म' स्थापित एहि दुर्गा मंदिर केर प्रति लोग सभक अपार श्रद्धा अछि।
एहि मंदिर के खासियत ई अछि कि व्यवस्था म' सभ धर्मक़ लोगक सहयोग होयत अछि। भोर होयते सफाई के पूरा जवाबदेही मुसलमान तबका के लोग उठबैत छथि। एहि इलाका म' जाति-धर्म केर दीवार नहि अछि। सभ धर्मक लोग एक दोसरक पर्व मिलजुलीके मनबैत छथि। मंदिर कमेटी के पदाधिकारी मुन्ना गोयनका केर मुताबिक एहिठाम एतेक भाईचारगी अछि कि सभ मिल एकताक संग पर्व मनबैत छथि।
धर्म अगबे इबादत के लेल अछि नफरत फ़सारै लेल नहि। ई मानना अछि मंदिर कमेटी के कार्यकर्ता मो. कैसर, मो. अनवर, मो. अकबर खान के। ओ सभ कहलनि कि दुर्गा पूजा पर मंदिर परिसर म' लागै बला मेलाक पूरा व्यवस्था ओ सभ मिलके करैत छथि।
मुहर्रम आओर दुर्गा पूजा म' कोनो फर्क नहि बुझै बला एहिठामक लोग एक दोसरक प्रसाद खाय आओर बांटबाक काज सेहो पूरा ईमानदारी सँ करैत छथि। पछिला 15 बरख स' ओ सभ मंदिर के कार्यकर्ता छथि।


text:
दरभंगा मे लोक सभ कहय छलखिन्ह जे पानि नहि होए अ. सूखा पड़य जाए अ... खेत मे दरार फटल जाए अ. मुदा जखन पानि भेल त दरभंगा सं लहेरियासराय धरि पूरा टाउन मे कोनो इलाका एहन नहि बांचल जतय ठेहुन भरि पानि नहि लागि गेल होए. ओना पानि थमला के बाद किछ इलाका सं पानि निकलि गेल... मुदा शहर के सभ प्रमुख रास्ता के अखनो हाल खराब अछि. सड़क आओर नाला के फर्क मिट गेल अछि. कात सं चलय के फेर मे लोक कई बेर नाला मे भंसिआ जाएत छथिन्ह. झमैटगर पानि सं दरभंगा टावर चौक सं लsक लहेरियासराय टावर चौक के बीच सभ चौक के हाल खराब भS गेल. कई ठाम त रोड के कात लोक के घर मे पानि घुसि गेल. पानि उपछैत रहलाह हरदम.
कादो-कीचड़ के हाल देखय के होए त बस स्टैंड चलि जाउ. स्टैंड सं पहिने कोनो नीक जगह देखि कs बस सं नहि उतरलौं त भीतर गेलाह पर किचाहिने अछि. सूट-बूट... सामान सभ के घिजाउन. बस स्टैंड सं रेलवे स्टेशन जाए मे अहां के पानिSक नजारा नीक सं मिलि जाएत. सड़क के पानि नाली के पानि जका कारी.... जेहि मे लोक भगवान के नाम जपैत एक-एकटा डेग...कदम उठाबैत छथिन्ह. नाला-नाली के सफाई नहि होए सं हाल आओर खराब भs जाएत अछि. सफाई के ई हाल जे खुद नगर निगम के दफ्तर मे ठेहुन भरि पानि लागि गेल छल. पानि कम भेलाह के बाद बहि गेल मुदा हाल त पूरा इलाके के खराब अछि. जरूरी काज नहि रहला पर लोक घर सं बाहर नहि निकलय चाहैत छथिन्ह.
मुदा एहि मे एकटा नीक गप ई जे टाउन सं बाहर निकलु त सभ किछ सुन्दर लागत... हरिअर...हरिअर. गाछ...फूल... पत्ता मे आब हरिअरी आएल अछि. खेत मे फाटल दरार मे पानि गेलाह सं जमीन फेर गमकय लागल अछि. माइटक सुगंध जकां कहा कोनो सुगंध... महक मिलत अहां के. जे लोक पटवन कS... केहुना पानि पटा रोपाई कS देने छलखिन्ह. हुनकर खेतक बिआ... धान एकबेर फेर सं लहलहाए लागत अछि. किसान भाई के... गामक लोक सभ के चेहरा पर बड़ दिन बाद खुशी दिखाएल अछि. उम्मीद करु आगां सेहो सभ किछ नीक रहय.


text:
नवका- पुरनका लेख सर्च करु...
कहिआ तक पेराएत रहत आम लोक!
देश के लोक महंगाई सं पेरा रहल अछि. खून चुसा रहल छनि. मुदा सरकार अपन लाचारी देखा रहल अछि. कृषिमंत्री पवार जी तेसरे राग पगारि रहल छथि. आब नीक-नीक लोक के खनाए पर आफत आबि गेल छनि. समस्या ई आबि गेल छनि जे कि कमाउ...कि खाउ ? आओर कि लsक गाम-घर जाउ? खाए-पीबय के सभ चीज मे आगि लागल अछि. सभक दाम आसमानपर पहुंचल अछि.
रोज कमाए- खाए वाला लोक... दिहाड़ी मजदूर... प्राइवेट नौकरी करय वाला लोक सभ सं बेसि परेशान छथिन्ह. घर चलानाय मुश्किल भ गेल छनि. एहि के लsक सरकारक सेहो लोक नाराज छथिन्ह मुदा किछ कहि नहि सकय छथिन्ह. ओना पूर्व वित्त मंत्री आओर मौजूदा गृहमंत्री चिदंबरम जी कहबो करलखिन्ह जे टैक्स सं बेसि मारि मार रहल अछि महंगाई. ई लोक के आमदनी... कमाई के खएने जा रहल अछि. आओर सरकार किछ करय मे नाकाम साबित भ रहल अछि.
थाली केर तीमन... तरकारी आओर दूध त छोड़ू... नून...रोटी प्याज खनाय भारी पड़ि रहल छनि लोक के. पहिने ई रहय छल जे शहर मे जे चीज 50 रुपये मिलय छल ओ गाम -घर मे 5-दस रुपये मिलि जाएत छल. जे आलू-प्याज शहर मे 15-20 रुपये मिलैत छल ओ गाम-घर मे 4 -5 रुपये मिलि जाएत छल. मुदा आब पेपर... रेडियो...टीवी के कारण सभ ठाम एकहि दामे मिलैत अछि.
दिल्ली मे टमाटर 50 रुपये भेल नहि कि दरभंगा मे सेहो 45-50 रपये भ जाएत अछि. मुम्बई मे आलू 20 रुपये भेल नहि कि मधुबनी मे सेहो 18-20 रुपये भ जाएत अछि. मुदा दिल्ली...दरभंगा आओर मुम्बई... मधुबनी के लोक के कमाए देखय जाउ त ओहि मे जमीन आसमान के फर्क अछि. जे चावल दिल्ली मे 30 रुपये आब ओ दरभंगा मे सेहो 30 रुपये त लोक केना गुजारा करत.
गाम-घर... छोट शहर के लोक के ओ आमदनी नहि अछि. मुदा दिल्ली... दरभंगा सभ मे सर्फ...चीनी...साबुन...दवाई...पेस्ट...दूध..हॉर्लिक्स सभ के दाम एकहि तरह अछि. केना गुजारा होएत? महंगाई बढय के एकटा कारण सरकारी कर्मचारी आओर आईटी...प्रबंधन सं जुड़ल लोक के पाई मे भेल अनाप-शनाप वृद्धि सेहो अछि. आब देश मे एहन कर्मचारी कतेक होताह... एक करोड़... दू करोड़...
एहि एक...दू करोड़ लोक के त छठम वेतन आयोग के अनुसार वेतन मिल रहल छनि... सरकार बीच...बीच मे महंगाई भत्ता दैत रहैत अछि. एहि सं हिनका सभ के कोनो फर्क नहि पड़य छनि. मुदा आम लोक के की? ओ त अपन ओहे पुरनके पाई पर काम-काज करय लेल मजबूर छथिन्ह. पाई बढ़ाबय लेल कहला पर मालिक के तरफ सं फरमान आबि जाए छनि जे काज करय के छ त करय नहि त जा.
एहन महंगाई मे पवार जी किछ नहि करि रहल छथिन्ह. बस बीच-बीच मे किछ करय के जगह दाम बढ़य... सामान के कमी के भविष्यवाणी क दय छथिन्ह. जेहि सं जमाखोरी आओर बढ़ि जाएत अछि. दूध... चीनी... दालि... चावल... सब्जी किछ एहन नहि रहल जकर दाम आसमान पर नहि गेल अछि. जीनाए मुश्किल भ गेल अछि.
पिछला साल प्रधानमंत्री मनमोहन सिंह खुद चारि बेर महंगाई पर लगाम लबाबय केर बात करलखिन्ह मुदा तखनो कोनो फर्क नहि पड़ल. एहि सं लगैत अछि जे सरकार एहि पर काबू करय चाहबो करैत अछि कि नहि. अगर महंगाई दर के देखय जाए त ई 18.32 प्रतिशत पर पहुंचि गेल अछि. आम लोक के लेल एहि दर सं कोनो लेनाए-देनाए नहि अछि. मुदा ई दर लोक के खएने जा रहल अछि.
एहि के लेल आम लोक सेहो कम जिम्मेदार नहि छथिन्ह. लोकतंत्र मे होएत अछि जे जनता के कोनो परेशानी... कष्ट होए छनि त ओ अपन विरोध प्रदर्शन करय छथिन्ह. धरना... प्रदर्शन सं सरकार के जगाबय छथिन्ह. मुदा ई सभ कतहुं देखा नहि रहल अछि. लगैत अछि जनते सुतल अछि त एहि मे सरकार के कोन दोष?
सदस्यता लें टिप्पणियाँ भेजें (Atom)


text:
औरङ्गाबाद, महाराष्ट्र
औरङ्गाबाद भारतक महाराष्ट्र राज्यक एक महानगर छी । अजन्ता गुफा आ एलोरा गुफा विश्व सम्पदा क्षेत्रमे सूचीवद्ध भेला कारणसँ ई एक महत्वपूर्ण पर्यटक केन्द्र छी । औरङ्गाबाद शहर एक प्रमुख उद्योगिक शहर तथा शिक्षाक केन्द्र छी । ई एक जिला तथा क्षेत्रीय मुख्यालय सेहो छी । औरङ्गाबाद विश्वमे बौद्ध गुफा अजन्ता आ एलोरा गुफाक कारण प्रसिद्ध अछि । ई गुफासभक निर्माण २०० ईसा पूर्व सँ ६५० ईसा पूर्वमे भेल छल ।
मध्यकलमे औरङ्गाबाद भारतमे अपन महत्वपूर्ण स्थान राखैत अछि । औरङ्गजेब अपन जीवनको उत्तरार्द्ध एतय व्यतीत केनए छल आ औरङ्गजेबक मृत्यु सेहो याह स्थानमे भेल छल । औरङ्गजेबक पत्नी रबिया दुरानीक मकबरा एतय अवस्थित अछि । ई मकबराक निर्माण ताजमहलक प्रेरणासँ लेल गेल अछि । ताहिकारण एकरा पश्चिमक ताजमहल सहो कहल जाइत अछि ।
पर्यटन स्थल[सम्पादन करी]
बीबीक मकबरा[सम्पादन करी]
ई सुन्दर इमारतके स्थानीय लोक ताजमहलक जुड़वा रुप मानैत अछि। मुदा बाहरक लोकसभ एकरा ताजमहलक गलत नक्कल मानैत अछि । एकरा औरङ्गजेबक बेटा आजमशाह अपन माता रबिया दुर्रानीक यादमे बनेनाए छल । ई इमारत अखनो पूर्णत: सुरक्षित अवस्थामे अछि । याह शहरमे दोसर भवन अछि जकरा सुनहरी महल कहल जाइत अछि ।
पनचक्की[सम्पादन करी]
ई पनचक्कीक निर्माण राजा मलिक अम्बरद्वारा कराएल गेल अछि । ई पनचक्कीमे पानि ६ किलोमिटरक दूरीसँ माटिक पाइपसँ आबैत छल । एकर च्याम्बरमे लोहाक पङ्खा घुमैत छल जाहिसँ ऊर्जा उत्पन्न होइत छल । ई ऊर्जाक उपयोग आटाक मिलके चलानमे कएल जाइत छल । ई मिलमे तीर्थयात्रीसभक लेल अनाज पिसल जाइत छल । याह स्थानमे कुम नदीक बामा तटमे बाबा शाह मुसाफिरक मजार अछि । औरङ्गजेब बाबा शाहको बहुत आदर करैत छल । ई मकबरा लाल रङ्गक साधारण पत्थरसँ बनाएल गेल छल । ई मकबरा सन्तक सादगीक प्रतीक छी ।
ध्वंस अवशेष[सम्पादन करी]
औरङ्गाबाद शहरमे बहुतेक दरवाजासभ कऽ अवशेष अखनो बाँकी अछि । ई ध्वंस अवशेषसभमे दिल्ली, जालान, पैठान तथा मक्क रा॓शन दरवाजा शामिल अछि । ई वाहेक बहुते भवनसभक अवशेष सहो अछि । नकोन्डा दरबार, किला अर्क तथा दामरी महल आदिक अवशेष एतय अछि ।
पूजास्थल[सम्पादन करी]
पुरानो शहरमे फैलल ई मस्जिद आ दरगाह लगातार उपयोगमे आबैक करण बढिया अवस्थामे अछि । ई भवनसभमे जामा मस्जिद प्रमुख अछि जे निजाम आ मुगल दुनूक शासन कालमे अपन महत्व राखैत छल । जामा मस्जिद वाहेक शाह गञ्ज मस्जिद, चौकीक मस्जिद (ई मस्जिदक निर्माण औरङ्गजेबक काकाद्वारा कराएल गेल छल) आदि इमारतसभ सहो देख योग्य अछि । शहरक उत्तरमे पीर इस्लामक दरगाह अछि । ई दरगाहमे औरङ्गजेबक शिक्षकक समाधि अछि ।
बानी बेगम बाग[सम्पादन करी]
ई सुन्दर बाग औरङ्गाबादसँ २४ किलोमिटर दूर अवस्थित अछि । ई बागमे बनल बेगमक समाधि बनल अछि । बानी बेगम औरङ्गजेबक पत्नी छल । ई मकबरमे भव्य गुम्बद अछि । ई मकबरा डेक्कन प्रभावित मुगल वास्तुशैलीक सुन्दर नमूना छी ।
औरङ्गाबादक गुफासभ[सम्पादन करी]
ई गुफासभ शहरसँ किछ किलोमिटर दूर उत्तरमे अवस्थित अछि । ई गुफासभमे बौद्ध धर्म सम्बन्धित चित्रकरी कएल गेल अछि । एतय कुल दस गुफासभ अछि जे कि पूर्व आ पश्िचमी भागमे बटल अछि । ई गुफासभमे चौथी गुफा सबसँ पुरान छी । ई गुफाक बनावट हिनयान सम्प्रदायसँ सम्बन्धित वास्तुशैलीमे कएल गेल अछि । ई गुफासभमे जातिक कथासभ सम्बन्धित चित्रकरी कएल गेल अछि । गुफामे बुद्धके एक जैन तीर्थङ्करक रुपमे दर्शाएल गेल अछि ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
मुम्बइ. मुम्बइ मे 15 अगस्त 2012 कें साँझ मे मैथिल कलाकारक एकटा बैसारक आयोजन कयल गेल छल जाहि मे विभिन्न विषय पर चर्चा आ विचार-विमर्श भेल. चर्चा केर उपरान्त किछु विशिष्ट बात सोझां आयल जाहि पर अमल करबाक कार्य पर विशेष जोर देबाक आवश्यकता अछि. दरभंगा मे मैथिली फ़िल्म अकादमी केर तत्वावधान मे आयोजित होबय बला मैथिली फ़िल्म फ़ेस्टिवलक सराहना आ प्रशंसा कयल गेल आ समस्त उपस्थित अभिनेता आ अभिनेत्री अहि कार्यक्रमक सफ़लताक कामना कयलनि आ आयोजकक प्रति अपन आभार प्रकट कयलनि.
उपस्थित लोकनि मे अभिनेता ललितेश झा, गीतकार अभिराज झा, युवा निर्देशक जीतेन्द्र झा जीतू, अभिनेता संजीब पूनम मिश्रा, अभिनेता भास्कर झा (मुम्बई), अभिनेत्री सुरुची वर्मा, गायक विकास झा सहित अनेको लोक उपस्थित छलथि.
मैथिली रंगमंच एकटा पैघ फ़ोरम छी, आ बेसी अभिनेता-अभिनेत्री रंगमंच सं जुड़ल छथि, अहि लेल ई सुझाव देल गेल जे मैथिली फ़िल्मक संग मैथिली थियेटरक महत्व कें पहिचानल जेबाक चाही आ मैथिली थियेटर सं संबंधित कलाकर्मी कें सेहो प्रोत्साहन आ उत्साहवर्द्धन प्रदान करब अपेक्षित अछि. मैथिली अभिनय कला कें जीबंत राखय मे मैथिली रंगमंचक अपन महत्वपूर्ण भूमिका अछि. पुरस्कारक श्रेणी मे मैथिली रंगमंच कें शामिल कयला सं फ़ेस्टिवलक सार्थककता बेसी सिद्ध होयत. विचार प्रकट कयल गेल जे फ़िल्म फ़ेस्टिवलक कार्यक्रमक रूपरेखा एहन बनयबाक चाह़ी जाहि मे एखन धरि निर्मित मैथिली फ़िल्मक पटकथा, तकनीक पहलू, फ़िल्मांकन आदि पक्ष पर चर्चा होअय. (Report : भास्कर झा)
उपस्थित लोकनि मे अभिनेता ललितेश झा, गीतकार अभिराज झा, युवा निर्देशक जीतेन्द्र झा जीतू, अभिनेता संजीब पूनम मिश्रा, अभिनेता भास्कर झा (मुम्बई), अभिनेत्री सुरुची वर्मा, गायक विकास झा सहित अनेको लोक उपस्थित छलथि.
मैथिली रंगमंच एकटा पैघ फ़ोरम छी, आ बेसी अभिनेता-अभिनेत्री रंगमंच सं जुड़ल छथि, अहि लेल ई सुझाव देल गेल जे मैथिली फ़िल्मक संग मैथिली थियेटरक महत्व कें पहिचानल जेबाक चाही आ मैथिली थियेटर सं संबंधित कलाकर्मी कें सेहो प्रोत्साहन आ उत्साहवर्द्धन प्रदान करब अपेक्षित अछि. मैथिली अभिनय कला कें जीबंत राखय मे मैथिली रंगमंचक अपन महत्वपूर्ण भूमिका अछि. पुरस्कारक श्रेणी मे मैथिली रंगमंच कें शामिल कयला सं फ़ेस्टिवलक सार्थककता बेसी सिद्ध होयत. विचार प्रकट कयल गेल जे फ़िल्म फ़ेस्टिवलक कार्यक्रमक रूपरेखा एहन बनयबाक चाह़ी जाहि मे एखन धरि निर्मित मैथिली फ़िल्मक पटकथा, तकनीक पहलू, फ़िल्मांकन आदि पक्ष पर चर्चा होअय. (Report : भास्कर झा)


text:
नवका- पुरनका लेख सर्च करु...
बिहार मे केंद्रीय विश्वविद्यालय
बिहार मे एकटा केंद्रीय विश्वविद्यालय खोलय जाएत. ई फैसला केन्द्र सरकार के तरफ सं लेल गेल अछि. बिहार के संग- संग 12 राज्य मे सेहो केंद्रीय विश्वविद्यालय खोलय जाएत. ई राज्य अछि गुजरात... हरियाणा... हिमाचल प्रदेश... जम्मू-कश्मीर... झारखंड... कर्नाटक... केरल... उड़ीसा... पंजाब... राजस्थान... आओर तमिलनाडु . एकरे संग तीनटा विश्वविद्यालय के केंद्रीय विश्वविद्यालय मे सेहो बदलय जाएत. जेहि वर्तमान विश्वविद्यालय के केंद्रीय विश्वविद्यालय के दर्जा देल जाएत ओहि मे मध्य प्रदेश मे सागर के हरिसिंह गौर विश्वविद्यालय... छत्तीसगढ़ मे बिलासपुर के गुरु घासीदास विश्वविद्यालय आओर उत्तराखंड के श्रीनगर के हेमवती नंदन बहुगुणा गढवाल विश्वविद्यालय शामिल अछि
सदस्यता लें टिप्पणियाँ भेजें (Atom)


text:
नन्दा देवी राष्ट्रिय निकुञ्ज
नन्दा देवी राष्ट्रिय निकुञ्ज भारतक उत्तराखण्ड राज्यक नन्दा देवी पर्वतक अगल-बगलक इलाकामे अवस्थित अछि । ई निकुञ्ज ६३०.३३ वर्ग किमीमे फैलल अछि आ निकुञ्ज ३,५०० मी (११,५०० फिट) समुद्र सतह सँ उपर अवस्थित अछि । । एकरा सन् १९८२ मे राष्ट्रिय निकुञ्ज घोषणा कएल गेल छल । फुलसभक उपत्यका राष्ट्रिय निकुञ्ज मिलाए सन् १९८८ मे ई निकुञ्जके युनेस्कोद्वारा विश्व सम्पदा क्षेत्र घोषणा केनए छल ।[१] [२]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Official UNESCO site", अन्तिम पहुँच ०४/११/२०१२।
- ↑ Official UNESCO site


text:
कलकत्ता : मिथिला कल्याण परिषद रविदिन रवीन्द्र भवन रिषड़ामे विद्यापति स्मृति पर्व समारोह केर आयोजन केलक. परिषद द्वारा 32म आयोजन मे लेखक-निर्देशक शम्भूनाथ मिश्र केर नाटक 'मिथिलाक अभिशाप' केर मंचन भेल. कार्यक्रमक पहिल सत्र मे मंचासीन प्रफुल्ल कोलख्यान, भवनाथ झा, लक्ष्मण झा 'सागर', जीबेन्द्र मिश्र, किरण झा आदि लोकनि अपन वक्तव्य रखलनि. अंजना इस्सर ओ रोशन कुमार झा द्वारा गीत-संगीत केर कार्यक्रम प्रस्तुत कएल गेल. संचालन रंजित कुमार झा 'पप्पू' केलनि.
दहेज़क विरोध मे जागरुकता पसारबाक उद्देश्य सं आयोजित नाटक 'मिथिलाक अभिशाप' एक दिस दर्शक कें खूब हंसओलक त' दोसर दिस लोककें सन्देश देबय मे सफल रहल. व्यंग्यात्मक संवाद आ चरित्र नाटक कें मनोरंजक बनओने रहल संगहि दर्शककें जोड़बा मे सफल रहल. भरी संख्या मे आएल दर्शक जेना नाटक देखबा लेल अपन सीट पर जमल रहथि, नाटकक सफलताक गवाही भेटि रहल छल. नाटकमे भाग लेबय बला प्रमुख कलाकार छलाह शंभूनाथ मिश्र, श्रीमती शशिता राय, दिनेश मिश्र, संजय ठाकुर, आनंद किशोर ठाकुर, केदारनाथ साह, सुधीर झा, रमेश मिश्र, पीयूष कुमार, दिलीप चौधरी, विनय चौधरी एवं अन्यान्य.
Tags: हालचाल : एहिपार


text:
अजीत झा एखन मैथिली लेखन मे डेग रखलनि अछि कि ओ सोशल मीडिया पर बेस चर्चा बटोरि रहल छथि. हुनक पछिला वीडियो 'हे यौ पहुना' एक लाख सं बेसी बेर देखल गेल अछि. मैथिली कविता ओ गीतक म्यूजिक रहित वीडियो मे सं ई पहिल वीडियो अछि एतेक रास बेर देखल गेल अछि.
ज्ञात हो जे उक्त वीडियो सेहो शिवानी झा केर स्वर मे छलनि आ गीत अजीत झा केर लिखल छलनि.
प्रस्तुत वीडियो एक ऑडियो/वीडियो सीरीजक पहिल खेप अछि जे अजीत झा लिखित ओ शिवानी झा केर स्वर मे 'मिथिमीडिया यूट्यूब' चैनल पर रिलीज कएल जाएत.
'जओं आंखि सं हम नोर बहबितहुं' गीत शिवानी झाक स्वर मे एतय सुनू:
मिथिमीडिया केर YouTube चैनल Subscribe करी.


text:
सूत्र से प्राप्त जानकारी मुताबिक़ 1700 सामान्य बैंक काटा, जाहिके बेनामी या फर्जी होयबाक आशंका अछि, ओहिके सेहो जांच कायल जे रहल अछि। एहिके अलावा आयकर विभाग जनधन योजना के 681 खाता के सेहो जांच क' रहल अछि, जाहिमे नोटबंदी के बाद अचानक लाखों टाका जमा कराओल गेल अछि।
सूत्र से प्राप्त जानकारी मुताबिक़ फर्जी खाता केर शिकायत अधिकांश निजी बैंक मे भेटल अछि। सूत्रक अनुसार एहनो कैको खाता अछि, जे खुजबाक बाद से निष्क्रिय पड़ल छल, लेकिन नोटबंदी के बाद अचानक सक्रिय भ' गेल आर ओहिमे एकमुश्त धन राशि जमा होमे लागल। 281 एहेन खाता अछि जाहिमे बिना कुनु पैन नंबर केर उल्लेख केना टाका जमा कराओल गेल। एहितरहक खाता में कालाधन जमा होयबाक बेसी आशंका अछि। किछ एहनो खाता केर सूचना अछि कि टाका जमा भेलाक बाद कैको सप्ताह तक केवल निकासी कायल गेल अछि। कतो - कतो तेँ लेन - देन केँ पूरा ब्योरा बैंक म' उपलब्ध नहि अछि। आयकर विभाग क' आशंका अछि कि जन-धन योजना के खाता मे दोसरक टाका जमा कराओल गेल अछि।


text:
कलकत्ता. रंगप्रेमी लोकनि हेतु एकटा नीक समाद. प्रख्यात साहित्यिक-सांस्कृतिक संगठन 'मिथियात्रीक झंकार' द्वारा स्थानीय कलाकुंज (कला मंदिर) मे नाट्यकार सुशील झा लिखित ऎतिहासिक मैथिली नाटक 'भामती'क प्रथम मंचन रविदिन, 19 जनवरी 2014 कें कएल जायत. विदित हो जे किछु स्थानीय बुद्धिजीवी एवं रंगप्रेमीक सत्प्रयासं दूटा पुरान नाट्य संस्था 'मिथियात्री' एवं 'झंकार'क एकीकरण कएल गेल अछि आ एकटा नव संस्था 'मिथियात्रीक झंकार' गठित क' कलकतिया रंगमंचमे नव-प्राण फुकबाक प्रयासक अंतर्गत अपन दोसर नबका नाट्य प्रस्तुति ल' आबि रहल अछि. एहि महान नाटकक सफ़ल निर्देशन करताह प्रख्यात अभिनेता आ निर्देशक शंभूनाथ मिश्र.महान विभूति पं. वाचस्पति मिश्रक महान तेजस्वनी एवं तपसी धर्मपत्नी भामतीक अभूतपूर्व त्याग एवं साधना पर आधारित संवेदनशील नाटक अछि ‘भामती'. कोलकाताक मैथिली रंगमंचक माजल कलाकार लोकनि एहि नाटकमे जीवंत अभिनय करताह, जाहिमे शंभूनाथ मिश्र, दिनेश मिश्र, संजय ठाकुर, श्रीमती शशिता राय, उत्तम चौधरी आदि कलाकार प्रमुख छथि.
(Report: भास्कर झा )
Tags: हालचाल


text:
पटना । बिहार क लोक कए आब कोनो गंभीर बीमारीक इलाज क लेल मुंबई, दिल्ली अथवा कोलकाता जेबाकमजबूरी नहि रहत। शहर मे एयर एम्बूलेंस सेवा स युक्त विश्व स्तर क सुविधा स परिपूर्ण आधुनिकतम सुपर स्पेशिलियटी हास्पीटल बनेबाक प्रक्रिया शुरू भ गेल अछि। दू वर्ष क अंदर एहि अस्पताल क निर्माण कार्य पूरा करि लेल जाएत। चारि सौ बेड वाला एहि अस्पताल क निर्माण मे लगभग डेढ़ सौ करोड़ खर्च हेबाकसंभावना अछि। सबस पैघ गप अछि जे एहि ठाम गरीब क मुफ्त मे इलाज क व्यवस्था कैैल जा रहल अछि। संगहि एहन व्यवस्था रहत जे एक बेर ओपीडी मे एला पर बार कोडेड कार्ड क जरिये अहांक पूरा इतिहास हमेशा क लेल दर्ज भ जाएत।
एहि संबंध मे निदेशक मंडल क संजीव श्रीवास्तव कहला जे अस्पताल मे विश्वस्तरीय मशीन मे आधुनिकतम तकनीक वाला पेट सीटी स्कैन, लीनियर एक्सीलेटर, लेसिम्स सर्जरी, 3 टेस्ला एमआरआई, केन्द्रीय वातानुकूलन, कैथ लैब समेत संपूर्ण जांच क व्यवस्था कैल जाएत। इतबे नहि एहि अस्पताल मे 12 अति आधुनिक शल्यक्रिया कक्ष क निर्माण सेहो भ रहल अछि। ओहन रोगीक लेल इ वरदान साबित होएत जेकरा आकस्मिक स्थिति मे दिल्ली-मुंबई ल जेबा काल मौत भ जाइत अछि। बिहार मे पहिल बेर कोनो अस्पताल क छत पर हेलीपैड क निर्माण भ रहल अछि, जाहि स एयर एम्बूलेंस सेवा क बेहतर संचालन भ सकत। द्रुत एम्बूलेंस सेवा सेहो शुरू कैल जाएत जे 15 मिनट क अंदर रोगी कए अस्पताल पहुंचा देत। प्रत्येक विभाग क लिए नामचीन आ राष्ट्रीय स्तर क ख्याति प्राप्त विशेषज्ञ चिकित्सक क सेवा लेल जाएत। संस्थान क निदेशक डॉ. संजीव कुमार कहला जे दिल्ली क कंपनी एसोटेक, रामानंद हेल्थ केयर एवं नटराज हेल्थ केयर संयुक्त रूप स एहि आधुनिकतम अस्पताल क निर्माण कार्य शुरू करि देलक अछि। डा.कुमार कहला जे एहि आधुनिकतम अस्पताल मे न्यूरो सर्जरी, न्यूरोलाजी, कार्डियोलाजी आ कार्डियोथोरेसिक सर्जरी, नेफ्रोलाजी, गेस्ट्रो इंट्रोलाजी, यूरोलाजी, गायनोकोलाजी, आर्थोपेडिक सर्जरी, जनरल सर्जरी, पेडिएट्रिक्स, इंटरनल मेडिसिन, नेत्र रोग, इनफर्टिलिटी क्लीनिक, प्लास्टिक एंड कास्मेटिक सर्जरी, कान, नाक आ गला विभाग, डेंटल आ मेक्सिल फेसियल सर्जरी, आनकोलाजी, रेडियोथेरापी, पैथोलाजी, माइक्रोबायोलाजी, इंटरवेंशनल रेडियोलाजी, बायोकेमिस्ट्री, न्यूकिलियर मेडिसिन, चर्म आ गुप्त रोग आओर फिजिकल आ आक्यूपेशनल थेरापी विभाग चलत।


text:
मंगलवार, 25 फ़रवरी 2014
महा शिवरात्रिक पुजनोतसब शुभ अवसर पर - शिव भक्ति बंदना आ भजन
प्रस्तुतकर्ता MADAN KUMAR THAKUR 0 टिप्पणियाँ
शनिवार, 8 फ़रवरी 2014
मिथिला - पहिने आ आब: एक छोट समीक्षा
मिथिला - पहिने आ आब: एक छोट समीक्षा
पहिने मिथिलामे नदी सब बान्हल नहि रहैक, एकर पाइन नव-नव पाँक-माइट आ नव अनाज-उत्पत्तिक जोगार संग बेसी रास खेत मे पहुँचि जाय, तहिना सैकडों तरहक मत्स्य (माछ), घोंघा, सितुआ, सिगहार, सेमार, काउछ आ तरह-तरहकेर नव जीवन-आधारक प्रवेशसँ समूचा मिथिलाक पोखैर, डबरा, चभच्चा आदिकेँ भरने रहैत छलैक। लोक गद्दर चाउर सँ लैत बिरनफूल-बासमतीतककेर उत्पादन करैत माछ-काउछ-घोंघीझोर सँ सेहो सन्तुष्टि पबैत छल। सवा कट्ठा एक परिवारक भरण-पोषण लेल काफी होइक। आब ओहि पाइनकेँ बान्हसँ बान्हि सीधा गंगाजी आ फेर सीधा गंगासागर समुद्रमे खसायल जाइछ। पाइनसँ संस्कार बनैत छैक। ई कहबी सुनैत रही - ओ सच भऽ गेलैक अछि। आब सगरो बाहरी कमाईसँ जीवन-निर्वाहक हवा चलि रहल छैक। गाममे रहनिहार बेवकूफ कहाय लागल छैक। आब आध्यात्मिकताक ठामपर भौतिकता सवारी कसैत छैक। आधुनिक मिथिलाक निर्माणमे गंभीर शोध आ बड पैघ परिवर्तनक जरुरत छैक।
मिथिलामे नदी ऊपर बाँध बनाबय के योजना कोना बनल? उपलब्ध जानकारी आ शोधपत्र सँ ज्ञात होइत अछि जे ब्रिटिश ईन्डिया सरकार मिथिला क्षेत्रकेँ जलमग्न आ बाढिग्रस्त मानैत एक मेगा प्रोजेक्ट तैयार केलक जेकरा लोक 'वैभेल प्रोजेक्ट' केर नामसँ जानैत अछि। लेकिन जाबत एहि परियोजनापर काज शुरु होइत ताबत भारत स्वतंत्र भेल आ भारतीय नेतृत्व स्वराज्य पबैत तात्कालीन राजनीतिक उग्रपाँति (यानि पंजाब ओ बंगाल) सबकेँ तुष्टीकरणमे हत्त-पत्त वैह वैभेल प्रोजेक्ट लेल छूटायल बजेट बिहार मे खर्चा नहि कय भाखडा नांगल ओ दामोदर घाटी परियोजनाकेँ स्वीकृति दैत उपेक्षाक सबसँ पहिल डाँग हमरा लोकनिपर बरसेलक। अफसोस जे एहि तरहक डाँगक प्रतिकार पर्यन्त मिथिलावासी या बिहारवासी नेतृत्त्व पाँति कोनो खास नहि केलनि। जरुर बिहारक पहिल मुख्यमंत्री श्रीकृष्ण बाबु एहि लेल बिहारक प्रभावशाली नेता डा. राजेन्द्र प्रसादकेँ पत्र लिखलनि, मुदा ताहि समय धरि राजेन्द्र बाबु आर एकटा विशिष्ट समूह सरदार बल्लभभाई पटेलकेर पक्षमे रहबाक चलते संस्थापन पक्ष यानि नेहरुजी सँ दूर रहबाक चलते मात्र अफसोस प्रकट करैत एहि लेल सीधा प्रधानमंत्री नेहरुसँ पत्राचार करबाक अनुरोध करैत बात अन्ठा देलनि।
लेकिन बात धीरे-धीरे चर्चाक विषय बनल आ ओहि वैभेल परियोजनाक नामपर वगैर कोनो तरहक विशेष शोध या विचार केने भारत सरकार कोसी बाँध परियोजना अनैत लगभग वैह तर्ज सँ आ कोसी प्रोजेक्टकेर स्थापना करैत सब नदीपर बाँध बान्हि लोककेँ फुसलाबैत-बहलाबैत मिथिलाक बर्बादीक एक पटकथा तैयार करैत काज शुरु करौलनि। एम्हर बाँध परियोजनासँ एक सऽ एक ठीकेदार - जमींदार सब अठन्नी अपना लेल अठन्नी काज लेल सूत्रपर ब्रह्मलूट मचौलक आ अन्ततोगत्वा मिथिलाक भविष्य ५६ फाटकवला कोसी बराजक स्वीचपर लटका देल गेल। जँ समीक्षा कैल जाय आ खर्चाक शुरुसँ अन्त धरि जोडल जाय तऽ ई बात स्पष्ट होयत जे आम जनमानसकेर कल्याण मात्र कागज मे आ राजनीति करबा लेल ब्रह्मलूटक एक नीक साधन एहि बाँध परियोजनामे रहल। हम एकर विस्तृत प्रभाव मिथिलाक शनै:-शनै: मृत्युक दिशामे गमनरूपमे सेहो देखैत छी। नहिये पनबिजली, नहिये सिंचाई लेल उपयुक्त नहर, नहिये पोखैर व छोट-छोट नदीकेँ निरन्तर पाइन भेटबाक जोगार, नहिये मत्स्य-मखानक विस्तृत कृषि आ नहिये मिथिलावासीक लेल मिथिलामे कोनो तरहक स्वरोजगारक नव बाट - एतय तक जे पहिले रहल सेहो बर्बाद होइत लोक पलायन करय लेल मजबूर आ आन राज्यमे जाय सस्ता मजदूरी करैत अपन बाल-बच्चाकेँ पोसय लेल मजबूर निरीह मैथिल बिहारी बनि आसाम, पंजाब, बंगाल, महाराष्ट्र, गुजरात आदि राज्यमे माइर-गाइर खाइतो जीवन चलबैत अछि।
पहिले पलायनक मात्रा न्यून छल, लेकिन जेना-जेना बिहारक सूरज जातिवादिताक भुमडीमे फँसैत गेल, तहिना-तहिना सक्षम व समृद्धवर्ग सेहो गाम छोडि अपन पूँजी समेत मिथिलासँ पलायन करबाक बाट निकालय लगलाह। गाम आरो विपन्न बनि गेल। लोक बोनि-मजदूरी करय लेल पर्यन्त लजाय लागल। खेत - खरिहान सब मशानमे परिणति पाबय लागल। पतझड केर मौसम मिथिलामे अपन कहर बिहारी राजनीतिक कूचाइलसँ चारू कात कनकन शीतलता पसारय लागल। यैह कारण छैक जे २०१३ मे आब मिथिलाक युवा तुरिया सेहो अपन सोराज बिना किछु संभव नहि अछि से सोचि मिथिला राज्य आन्दोलन तीव्र केलक।
https://www.facebook.com/pravin.choudhary
Pravin Narayan Choudhary
प्रस्तुतकर्ता MADAN KUMAR THAKUR 0 टिप्पणियाँ
लेबल: प्रवीन नारायण चौधरी
सदस्यता लें संदेश (Atom)


text:
आइफिल टावर
आइफिल टावर फ्रान्सक राजधानी पेरिसमे रहल एउटा फलाम टावर छी । एकर निर्माण सन् १८८७ सँ सन् १८८९ मे स्याम्प डी मार्समे सीन नदीक तट नेर पेरिसमे भेल छल । ई टावर विश्वमे उल्लेखनीय निर्माणसभ मध्यक एक छी आ फ्रान्सक संस्कृतिक प्रतिक हो ।[१] आइफिल टावरक रचना गुस्ताभ आइफिल द्वारा कल गेल अछि आ उनकर नाममे ई टावारक नामकरण कएल गेल अछि । आइफिल टावरक रचना सन् १८८९ कऽ विश्व मेलामे कएल गेल छल । जे समय ई टावरक निर्माण भेल छल त्यहि समय ई संसारक सबसँ अग्ल टावर रहल छल । आईके समयमे ई टावरक उचाईं ३२४ मीटर अछि, जे पारम्परिक ८१ तल्ले भवनक उचाईंक बराबर रहल अछि। ई टावर पर्यटकक लेल ३६५ दिन खुल्ला कएल अछि । ई टावर पर्यटकसभ द्वारा टिकट किन देखखैत अछि संसारक सबसँ अग्ल भवनक श्रेणीमे पहिल स्थानमे रहल अछि ।[२]
इतिहास[सम्पादन करी]
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ "The Eiffel Tower at a glance-Things to Remember", SETE (Official Tour Eiffel website), अन्तिम पहुँच १ जनवरी २०१४।
- ↑ "The Eiffel Tower at a glance-Key Figures", SETE (Official Tour Eiffel website), अन्तिम पहुँच १ जनवरी २०१४।


text:
मानवीय संवेदना आ सामाजिक सरोकारकेँ अपन रचनाक माध्यमे जीवंतता प्रदान कएनिहार सामान्य जनचेतनाक प्रखर आ विलक्षण रचनाकार धूमकेतु, मैथिली साहित्याकाशमे एकटा समुज्ज्वल नाम अछि. धूमकेतुक जन्म वर्तमान मधुबनी जिलाक कोइलख गाममे 25 जनवरी 1932 ईस्वीकेँ भेल छलनि. हिनक मूल नाम भोलानाथ झा छलनि. हिनक पिताक नाम रमानाथ झा छलनि. 1955 ईस्वीमे पटना विश्वविद्यालयसँ अर्थशास्त्रमे स्नात्कोत्तर केलाक बाद ई दैनिक आर्यावर्तमे उपसंपादकक रूपमे काज कएलनि. 1957ई.मे धूमकेतु जनकपुर डिग्री कॉलेजमे अर्थशास्त्रक प्राध्यापक बनलाह आ एतय ओ 1973 ईस्वी धरि अर्थात करीब सोलह बरखधरि अपन सेवा देलनि.
जनकपुरमे हिनकर विद्वता आ बुद्धिप्रखरतासँ प्रभावित प्रशंसकक कमी नहि छल. कहल जाइत अछि जे जनकपुरमे अपन रहन-सहन आ उच्च ओ आधुनिक विचारक कारणेँ धूमकेतुकेँ प्रिंस कहल जाइत छल. 1973ई.मे किछु पारिवारिक कारणेँ ई जनकपुरसँ फिरि राजनगरमे विश्वेश्वर सिंह जनता कॉलेजमे प्राचार्यक रूपमे अपन सेवा देब प्रारंभ कएलनि जे 1975 ई.धरि चलल. फेर किछु दिन ई व्यक्तिगत आ पारिवारिक कारणेँ अध्यापनसँ दूर रहलाह आ 1980ई.मे काठमाण्डूक त्रिभुवन विश्वविद्यालक अर्थशास्त्र स्नात्कोत्तर विभागमे एसोसिएट प्रोफेसर बनलाह आ एतय 1984 धरि रहलाह. 1997मे ई पुनः जनकपुरमे मौद्रिक अर्थशास्त्रक प्रोफेसर बनि 1999धरि कार्यरत रहलाह. 6 अगस्त 2000ई.केँ हिनक देहावसान भऽ गेलनि. प्रगतिशील विचारधाराक कालजयी रचनाकार, कथाकार, उपन्यासकार आ कवि धूमकेतुक रचना संसार मैथिली साहित्यक अनमोल धरोहर अछि. हिनक रचनासभमे विद्रोही तेवरक संग सर्वहाराक पीड़ाक बेछप प्रस्तुति भेटैत अछि. धूमकेतुक समस्त रचना सामाजिक व्यवस्थाक विद्रूपता पर चोट करैत बुझाइत अछि. हिनक पहिल कथा "दीदी" 1952 ईस्वीमे तथा पहिल कविता "डाकपिन" 1956 ईस्वीमे प्रकाशित भेल. "अगुरबान आ अन्य कथा" (कथा संग्रह), "मोड़पर" (उपन्यास) आ "उदयास्त" (कथासंग्रह) प्रकाशित अछि. एकर अलाबे प्राप्त सूचनाक अनुसारें "रन-वने" (कथा संग्रह), "हम-अहाँ" (उपन्यास),"सन्निपात" (उपन्यास) आ एकटा कविता संग्रह अप्रकाशित अछि. 1965 ईस्वीमे आचार्य रमानाथ झा द्वारा संपादित "मैथिली नवीन गीत"मे तथा "किसुन" जी द्वारा संपादित "मैथिली नवकविता" जे कि 1971 मे प्रकाशित भेल अछि मे हिनकर रचना सेहो शामिल कएल गेल अछि. मैथिली साहत्यक एहि आदर्श साहित्यकारक आ सामाजिक चिंतककेँ, मिथिमिडिया हुनकर 82म जयंतीपर श्रद्धासुमन अर्पित करैत अछि. — चन्दन कुमार झा (संकलन सहयोग अंजय चौधरी)
जनकपुरमे हिनकर विद्वता आ बुद्धिप्रखरतासँ प्रभावित प्रशंसकक कमी नहि छल. कहल जाइत अछि जे जनकपुरमे अपन रहन-सहन आ उच्च ओ आधुनिक विचारक कारणेँ धूमकेतुकेँ प्रिंस कहल जाइत छल. 1973ई.मे किछु पारिवारिक कारणेँ ई जनकपुरसँ फिरि राजनगरमे विश्वेश्वर सिंह जनता कॉलेजमे प्राचार्यक रूपमे अपन सेवा देब प्रारंभ कएलनि जे 1975 ई.धरि चलल. फेर किछु दिन ई व्यक्तिगत आ पारिवारिक कारणेँ अध्यापनसँ दूर रहलाह आ 1980ई.मे काठमाण्डूक त्रिभुवन विश्वविद्यालक अर्थशास्त्र स्नात्कोत्तर विभागमे एसोसिएट प्रोफेसर बनलाह आ एतय 1984 धरि रहलाह. 1997मे ई पुनः जनकपुरमे मौद्रिक अर्थशास्त्रक प्रोफेसर बनि 1999धरि कार्यरत रहलाह. 6 अगस्त 2000ई.केँ हिनक देहावसान भऽ गेलनि. प्रगतिशील विचारधाराक कालजयी रचनाकार, कथाकार, उपन्यासकार आ कवि धूमकेतुक रचना संसार मैथिली साहित्यक अनमोल धरोहर अछि. हिनक रचनासभमे विद्रोही तेवरक संग सर्वहाराक पीड़ाक बेछप प्रस्तुति भेटैत अछि. धूमकेतुक समस्त रचना सामाजिक व्यवस्थाक विद्रूपता पर चोट करैत बुझाइत अछि. हिनक पहिल कथा "दीदी" 1952 ईस्वीमे तथा पहिल कविता "डाकपिन" 1956 ईस्वीमे प्रकाशित भेल. "अगुरबान आ अन्य कथा" (कथा संग्रह), "मोड़पर" (उपन्यास) आ "उदयास्त" (कथासंग्रह) प्रकाशित अछि. एकर अलाबे प्राप्त सूचनाक अनुसारें "रन-वने" (कथा संग्रह), "हम-अहाँ" (उपन्यास),"सन्निपात" (उपन्यास) आ एकटा कविता संग्रह अप्रकाशित अछि. 1965 ईस्वीमे आचार्य रमानाथ झा द्वारा संपादित "मैथिली नवीन गीत"मे तथा "किसुन" जी द्वारा संपादित "मैथिली नवकविता" जे कि 1971 मे प्रकाशित भेल अछि मे हिनकर रचना सेहो शामिल कएल गेल अछि. मैथिली साहत्यक एहि आदर्श साहित्यकारक आ सामाजिक चिंतककेँ, मिथिमिडिया हुनकर 82म जयंतीपर श्रद्धासुमन अर्पित करैत अछि. — चन्दन कुमार झा (संकलन सहयोग अंजय चौधरी)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News
Tags: आलेख


text:
बिहार के लेल एकटा नीक खबर अछि. रेल बजट के जे संकेत मिलि रहल अछि ओकरा मुताबिक बिहार सं जे रेल परियोजना के बाहर ल जाए के गप भs रहल छल... आब ओ नहि होएत. बीच मे खबर आएल रहय जे मढौरा, छपरा आओर मधेपुरा के रेल कारखाना के बंगाल शिफ्ट करय के विचार चलि रहल अछि. मुदा एहि बात के पता चलतहि बिहार मे भारी विरोध शुरू होए लागल. पूर्व रेल मंत्री लालू प्रसाद यादव एहि मुद्दा पर रेल मंत्री ममता बनर्जी सं सेहो बात कएलखिन्ह. बीजेपी के ओर से सेहो कहल गेल जे अगर कोनो रेल परियोजना के राज्य सं बाहर ल जाए के कोशिश कएल गेल त बिहार सं एकोटा ट्रेन के गुजरय नहि देल जाएत.
रेल परियोजना पर बिहार के लोक के विरोध के देखैत रेल मंत्रालय के आ जे कहुं रेल मंत्री ममता बनर्जी के परियोजना पर अपन कदम पाछां करय पड़लन्हि. ई सभ बिहार के लोक के ...जनता के जागरूकता के कारण भेल अछि. केन्द्र के तरफ सं अखन धरि बिहार के काफी उपेक्षा कएल गेल अछि. मुदा आब लोक धीरे-धीरे केंद्र के भेदभाव वाला राजनीति के समझि रहल अछि.
बिहार के रेल परियोजना के शिफ्ट करय के मामला एकदम सं राजनीतिक कहल जा सकैत अछि. आओर कहल जा रहल अछि जे एहि के पाछा रेलवे के लोके सभ शामिल छथिन्ह. एहि परियोजना के तत्कालीन रेल मंत्री लालू प्रसाद यादव जी के समय मे शुरू कएल गेल छल. मुदा काज अखन धरि शुरूआती चरण मे अछि. मढौरा मे त जमीन अधिग्रहण के लेल लोक के जे मुआवजा देल जा रहल छल फिलहाल ओकरा पर सेहो रोक लगा देल गेल अछि.
एहि परियोजना के बंगाल नहि गेलाह के बाद आब खबर अछि जे ममता बनर्जी तीन जुलाई के पेश होए वाला रेल बजट मे बंगाल के लेल किछ दोसर नबका परियोजना के घोषणा करतीह. उम्मीद अछि जे ओ किछ नबका परियोजना के संग किछ नबका ट्रेन सेहो शुरू करतीह. एकटा नबका वैगन ट्रॉली फैक्ट्री खोलय के सेहो चर्चा चलि रहल अछि. जे होए.. ओ बंगाल के लेल दस टा आओर परियोजना शुरू करैथि... मुदा जे कतहुं लागल अछि ओकरा त शिफ्ट नहि करैथि. जे होए ई गप कंफर्म त रेल बजट पेश होएला के बादे पता चलत. ताबैति धरि प्रार्थना करू जे बिहार सं रेल परियोजना शिफ्ट नहि होए.
पिछला लेख: रेल कारखानाके मामला गरमाएल
बिहार से छीनो बंगाल को दो
बिहार के झटका


text:
मुजफ्फरपुर, मिथिला मिरर: सूचना के अधिकार (आरटीआइ) के तहत जानकारी मांगय पर मुजफ्फरपुर के स्वास्थ्य विभाग 24 लाख रुपैया मंगलक, ताकि सूचना मे मांगल गेल कागजात उपलब्ध कराओल जा सकय। कागजातक पृष्ठक संख्या विभाग दिस सँ 12 लाख बताओल जा रहल अछि।
एतेक रुपैयाक नाम सुनि क आवेदक न्यायालय के शरण लेलक, न्यायालय मामला मे बीचक रस्ता निकालैत आवेदक के फोटो स्टेट मे सूचना देबाक जगह सम्बंधित फाइल देखेबाक आदेश जारीकेल, तथा विभागक सामर्थ्य के अनुसार फोटो स्टेट उपलब्ध करेबाक लेल कहलक अछि।
पश्चिमी चंपारण के रामनगर के रहय वाला नरेन कुमार राय स्वास्थ्य विभाग मे आरटीआइ देने छलाह। अहि मे 2005 सं एखन धरि तक के विभाग सं सम्बंधित विभिन्न जानकारी मंगने छल। नरेन कुमार सूचनाक इंतजार कय रहल छल। अहि बीच स्वास्थ्य विभाग दिस सं जानकारी देल गेल जे, जे सूचना ओ मंगलक अछि ओ 12 लाख पेजक अछि, जकर सत्यापन कय देबा मे फोटो कॉपीक खर्च 24 लाख रुपैया आओत। ताहि कारने 24 लाख रुपैयाक ड्राफ्ट विभाग मे जमा कराओल जाय, ताकि सूचना उपलब्ध कराओल जा सकय।


text:
हमर गाम छूटि गेल, पेट भरवाक लेल।
भूख लागल अछी एखनहुँ, उमरि बीत गेल।।
नौकरी की भेटल अपनापन छूटल।
नेह डूबल वचन केर आशा टूटल।
दोस्त यार कतऽ गेल, नव लोक अपन भेल।
रही गाम केर बुधियार, एतऽ बलेल।
हमर गाम छूटि गेल, पेट भरवाक लेल।
भूख लागल अछी एखनहुँ, उमरि बीत गेल।।
आयल पाबैन तिहार गाम जाय के विचार।
घर मे चर्चा जे केलहुँ भेटल फटकार।
नहि नीक कुनु रेल, रहय लोक ठेलम ठेल।
कनिया कहली जाऊ असगर, आ बन्द करू खेल।
हमर गाम छूटि गेल, पेट भरवाक लेल।
भूख लागल अछी एखनहुँ, उमरि बीत गेल।।
की कहू मन के बात छी पड़ल काते कात।
लागल छाती पर आबि कियो राखि देलक लात।
घर लागय अछि जेल, मुदा करब नहि फेल।
नया रस्ता निकालत, सुमन ढ़हलेल।।
हमर गाम छूटि गेल, पेट भरवाक लेल।
भूख लागल अछी एखनहुँ, उमरि बीत गेल।।
-श्यामल सुमन, जमशेदपुर


text:
प्राप्त जानकारी केर मुताबिक भूदान के एक जमीन ल'क' गामक विकास शर्मा के बलराम झा संग विवाद चलैत छल। 6 अक्टूबर क' दुनू के बिच ऐहिक लेल माइर पिट भेल। जाहिमे आधा दर्जन लोग जख्मी भेल छल। एहि मामला म' विकास शर्मा द्वारा गामक 24 नामजद आओर आन केर खिलाफ थाना म' माइर पिट आओर घर जड़ेबाक रिपोर्ट दर्ज कराओल गेल छल। ऐहिक संगे अप्पन बेटीक अगवा होयबाक सेहो प्राथमिकी दर्ज कराओल गेल छल।
पुलिस क' एहि कांड केर अनुसंधान म' साजिश रचल होयबाक गंध आयल। एसडीपीओ सुरेश कुमार केर निगरानी म' अलग-अलग जगह पर नजैर राखल जेल। जाहिक कारण स' आरोपी लगातार अप्पन ठिकाना बदलैत रहल। मुदा पुलिसक मुस्तैदी केर कारण स' बच्ची क' विकास शर्मा के रिश्तेदारक घर सँ बरामद कायल गेल। पुलिसक मानी त' बलराम झा क' फंसेबाक लेल विकास शर्मा द्वारा ई साजिश रचल गेल छल। मुदा पुलिस द्वारा खुलासा करैत आरोपी पिता समेत तीन लोग क' गिरफ्तार क' लेल गेल अछि।


text:
विलास बाबा आइ पैंतीस बरिसक उपरान्त मुखिया नहि रहलाह। मुखियाक पद ओ स्वेच्छा सँ त्यागि देलनि। आब मोन घोर भ’ गेल छलनि। गामक समस्या सुरसाक मुँह जकाँ बढ़ल चल जा रहल छलै। दस गामक मुखिया तँ छलाहे, दिशान्तर मे सेहो पर-पंचैती कर’क लेल बजाओल जा रहल छलाह। अपन हित-कुटुमक बाँट बखरा होइ, कि जाति बन्हनक कोनो मामिला, विलास बाबाक गप्प लोक सुनै; लछुमन-रेखा जकाँ तीन डरीर पाड़ि क’ ओ जे कहथिन से लोक हँसी-खुसी मानि लै।
बाल बच्चा सभटा कब्जा मे छलनि विलास बाबा केँ, पत्नी कहल मे रहनि। पाँच टा बेटा मे सभ सँ छोटका बेटा बालुक पैकारी करैत छलनि, अपने पर-पंचैती आ गामक डाक्टरी करैत छलाह। आर. एम. पी. के सर्टीफिकेट छलनि। माँझिल बेटा आ जमाइ ताहि मे संग-साध देब’ लागल छलखिन। साँझिल दू टा सहायक संगें ल’ क’ बेनीपुर मे गाय महीसक बथान खोलि नेने छलाह। नीक कमाइ होइ छलनि। ताहि सँ पैघ भाइ गूड़क व्यापार करैत रहनि, आ सभ सँ पैघ बेटा अमीन छलनि, जे कतहु दक्खिन मे सरकारी क्वार्टर मे रहै रहनि। सभक परिवार गामे मे रहनि। चैघरा हवेली छलनि। दुआरि पर माल-महीस, कथूक कमी नहि। गामक स्कूल मे पोता-पोती पढ़ैत रहनि। विलास बाबा केँ बूझल छलनि जे अजुका समय मे बेटी केँ सेहो पढ़ाएब जरूरी छै। नहि तँ ब’र-घ’र नहिएँ टा भेटतै।
एके रंग समय विधना कहाँ ककरो लिखने रहै छथिन। विलास बाबाक सरकारी अमीन बेटा बीमार पड़ि गेलखिन। पहिने तँ अधिक ख्याल नहि करै गेलखिन। पछाति भेलनि कि कोनो असाध्य रोग छै। तखन बड़का डाक्टर सँ देखौलखिन। तावत रोग हाथ सँ बहार भ’ गेल छलै। रुपैया पैसा आ डाक्टर वैद्य काज नहि अएलनि। बेटा हाथ सँ चल गेलनि। विलास बाबाक शोक सांघातिक छलनि, मुदा ओ दीन-दुनिया देखने छलाह, बुझनुक लोक छलाह। सभटा काज छोड़ि सरकारी ऑफिसक चक्कर काटए लगलाह। अनुकम्पाक आधार पर अमीन साहेबक बेटा केँ सरकारी नोकरीक कागज भेटि गेलै। एकटा काज सम्पन्न भेलनि। सवा बरिसक दौड़ा-दौड़ी काज देलकनि। बहुतो दिन बाद कतेक काल धरि विलास बाबा दलानक चैकी पर अपन आश्वस्त मुद्रा मे चितंग भेल पड़ल रहलाह। मोन मे जड़िआएल पीड़ा आँखि बाटे बहए लगलनि। जाहि पैघ बेटा पर हिनका सभ सँ बेसी भरोस छलनि, से एना चैरस्ता पर छोड़ि क’ चल जेतनि, कहाँ जनै छलाह! गामे-गाम डाक्टरी करैत रहै छलाह, आ अपना करेजक टुकड़ीक गोर रंग पीयर भेल जा रहल छलनि, से नहि बुझल भेलनि। दलानक एक मुँह आँगन मे सेहो छलै। ताहि दुरूखा बाटे अमीन साहेबक जेठकी बेटी प्रकट भेलनि आ कहलकनि-बाबा, खाइ ले आँगन चलबै, कि एत्तहि आनू?
कने काल धरि बेबूझ जकाँ पोती केँ तकैत रहलखिन। फेर कहलखिन-चलह, आइ आँगने मे खाएब।
आँगन जेना अनभोआड़ भ’ गेल छलनि। दुआरि पर बैसल विलास बाबा देखलखिन-बूढ़ी बड़ लटि गेल छथिन। नेना सभ पैघ भ’ गेल छै आ ई अमीनक दुनू बेटी चम्पा आ चमेली समर्थ भ’ गेल छै। आब तँ एकर सभक कन्यादानक सेहो जोगाड़ कर’क हैत।
-ई भानस के केलक?-बाबा पोती सँ पुछलखिन।
-छोटकी आ नबकी काकी।
-तों सभ नहि करै छह?
-ई सभ इसकूल जाइ छै। लिखिया पढ़िया सँ पलखति हेतै तखन ने।-बूढ़ी बजलखिन।
-तइयो, घर आश्रमक काज सीख’क चाही।
पोती सभ नजर नीचाँ कएने ठाढ़ि रहलनि। बाबा एखन ने कतहु पंचैती मे बैसथि आ ने दवाइक दोकान पर। राति दिन पोती सभक बियाहक चिन्ता करैत रहथि। नव-नव तथ्य सभ बाबाक सोझाँ उजागर होमए लगलनि। जेठकी चम्पा, अइ बेर मैट्रिकक परीक्षा मे बैसलनि। पास सेहो क’ गेलनि।
-बाबा, हमरा काॅलेजो मे नाम लिखा दैह।
-कत’ हए?
-किऐ, बेनीपुर मे।
-कोना जएबह?
-बहुत लोक जाइ छै। पछबारि टोलक तीन टा लड़की जाइ छै। अइ बेर फेर दू टा जएतै।
-अच्छा?-बड़ अचरज भेलनि विलास बाबा केँ। ई तँ नहि खेआल केलखिन कहियो। अपना गामक कामति आ पासवानक बेटी सभ काॅलेज जाए लगलै? नीक भेलै। जौं चम्पा जाए चाहैत अछि, तँ कोन बेजाए। बेटा केँ कहलखिन चम्पाक नाम काॅलेज मे लिखा देब’ लेल।
-किऐ, कोन काज छै आगू पढ़बाक? कह’क सिलाइ स्कूलक ट्रेनिंग लेतह।-छोटका बेटा विचार देलकनि।
-एकरा आगाँ पढ़बाक मोन छै, पढ़ए दहक। की हेतै।
-नहि बाबू, काॅलेज मे की पढ़ाइ होइ छै आ कोन फर्स्ट डिविजन सँ पास केलक अछि। थर्ड डिवीजन बाली की करतइ आगाँ पढ़ि कए। घर मे काज सीखए आ सिलाइक ट्रेनिंग ल’ लिअए।
-तों तँ बड़ विचित्रा गप्प कहै छह। तोहूँ बी. ए. पास क’ कए बालुक बेपारी भेल छह कि नहि? ई बी. ए. क’ घर मे रहतै तँ की?
-बाबू काॅलेज सभ फार्स छै। पढ़ाइ नहि होइ छै। खाली विद्यार्थी सभ एक ठाम जमा भ’ अड्डाबाजी करैत छै।
-नेना कहलक अछि। बाप नहि छै। आइ रहितै तँ अपना संग राँची ल’ जैतै। हमरा उचित नहि बुझि पड़ैत अछि बरजब। नाम लिखा दहक। पछवारि टोलक बचिया सभक संगें जएतै।
पिताक तर्कक सोझाँ बेटा चुप भ’ गेल। चम्पाक नाम काॅलेज मे लिखा गेलै। चम्पा बेनीपुरक काॅलेज जाए लागल। एम्हर विलास बाबा गामे गाम ब’र तकैत घूरि रहल छलाह। एक ठाम एक टा ब’र पसिन पड़लनि। प्राइमरी स्कूल मे ओ मास्टर छलै। सरकारी नोकरी छलै। बेटा सभ केँ बजा पठौलनि।
-बाबा-चम्पा छलनि।
-की?
-हम एखन बियाह नहि करब।
-किऐ?
-ओहिना!
-बताहि नहितन, तोहर बियाह करब तँ हमर कर्तव्य अछि।
-बाबा हम आगू पढ़ब। बी. ए. पास करब।
-तँ पढ़िते छें, के मना करै छौ?
-बियाह करब तखन...।
-पढ़ुआ वर छौ, मास्टरी करैत छौ। तोरा पढ़’मे कोनो बाधा नहि रहतौ।
-ताहि सँ की, हम किन्नहुँ नहि करब।-पएर पटकैत चम्पा चल गेलै।
विलास बाबा अवाक।
-हूँ, ई छौंड़ी बड़ जिद्दी अछि। ककरो कहल की बूझै छै। जे कहलक से कहलक, हिनको बुझेने नहि बुझतनि। आब की करताह।-बूढ़ी दुरूखा मे ठाढ़ि सभटा सुनैत रहथिन से बजलखिन।
-ऐं?-विलास बाबा सोच मे पड़ि गेलाह। अपन अति व्यस्त जिनगी आ सद्यः सोग हिनका ककरो दिस तकबाक पलखति नहि देने छलनि। आब की करताह? बेटा सभ केँ बजौने छथि। ओएह सभ किछु विचार देन्हि तँ देन्हि। कका सभ बेसी नीक जकाँ बुझा सकै छै। ई ब’र छूटि जेतै तँ फेर भेटनाइ मसकिल। पीठहि पर चमेली छै। ओहो अइ बेर काॅलेज जाए लागल अछि। राति भरि नीन नहि अएलनि। दोसर दिन बेरूक पहर तक चारू बेटा आ जेठका पोता दन-दन क’ जूमि गेलनि। बाबाक चिन्तित चेहरा देखि बेटा सभ कने ठमकि गेलाह। फेर मोन मे अएलनि, आइ पहिले पहिल बेटा सभ सँ मंत्राणाक बेर उपस्थित भेलनि अछि, आ ताहि मे जेठ जन नहि छथिन, से विचारि बाबू उदास छथि।
-बाबू की गप्प छै?-छोटका पुछलखिन।
-हँ, ताही लेल तँ बजौलियह। कुसीपुर गामक ब’र तकने छी। दस बीघाक जोत छै बाप केँ। छह बहिनिक बियाह भ’ गेल छै। सरकारी प्राइमरी स्कूल मे मास्टर छै। विचार करह, की करबह?
-जे ब’र-घ’र अहाँ केँ पसिन भेल, ओ कोनो काटैबला हेतै? अहाँ हमरा सभ केँ आज्ञा करिऔ। जे कहबै-माझिल छलै।
-बाउ, हमरा बूझल छल। तोरा लोकनि इएह गप्प कहब’। तैयो बजाएब हमर कर्तव्य छल, मुदा आब एकटा आर समस्या ठाढ़ भ’ गेल अछि।
-की बाबू-छोटका मुहलगुआ छलनि।
-चम्पा कहैत अछि जे ओ बियाहे ने करत, ओ बी. ए. पास करत।-छोटका केँ छोड़ि सभ बेटा भकुआ जकाँ मुँह ताकए लगलनि। छोटका हँसए लगलनि।
-हौ बाबू, हम तोरा पहिने कहने रहियह। ओकरा गाम सँ बाहर काॅलेज कथी लए पठौलह। आब भोगह।
-मत्तोरी, काॅलेज तँ नितदिन जाइत अछि आ चल अबैत अछि, ताहि मे कोन...।
-इएह ने तों नहि बुझबहक।
ओम्हर चम्पा चमेलीक गप्प भ’ रहल छलै। चम्पा मुँह चढ़ओने छल। चमेली पुछलकैक-आब? आब तँ सभटा काका आबि गेलै। छोटका काका केँ जखन किछु-किछु बूझल हेतै, ओ तोहर भेद खोलि देतौ। रहि जएबें मुँह बबैत।
-चमेलिया, तों हमर संग देबें से नहि, उनटे कपार खाइ छें।
-की संग दिअउ?
-बाबू आ कका सभ केँ कहि दही जे मुखियाक बेटा विजय सँ चम्पा केँ बियाह करक मोन छै।-चमेलीक सगर शरीर बसात मे डोलैत भालरि भ’ गेलै। कने काल बकार नहि फुटलै।
-कहि अबै छही की नहि।
-नहि।
-किऐ?
-हमरा लाज होइत अछि आ डर सेहो।
-तोरा किऐ लाज होइ छौ? चम्पाक सोझाँ चमेली दबल-दबल रहै। ओकरा किछु नहि फुरैत रहै। विजय संगें चम्पाक मेल जोल देखि ई तेहन ने ठिसुआएल रहए, जेना चोरनी हो। चम्पा, अपन प्रेमक व्याख्या भाँति-भाँति सुनबए, चमेली केँ। आ स्वयं ओ ई सब विजय सँ सीखए। भारी स्वर मे चम्पा पर विजयक कएल प्रेम रसक आलेपन तेहन भ’ गेल छलै जे ओ आगाँ-पाछाँ नहि विचारै। ओकरा विजयक अतिरिक्त कहाँ किछु बुझाइत छलै।
-तों जा क’ बाबा केँ कहुन। नहि तँ हम स्वयं जा क’ कहबनि।-चम्पा आवेश मे आबि गेल छल।
बाबा, सभ बेटाक मुखाकृति एका-एकी देखि बुझि गेलाह जे हिनका सभ सँ कोनो समाधानक आशा नहि कएल जा सकैत अछि। ई सभ आइ धरि कोनो स्वतंत्र निर्णय नहि नेने छथि। मुदा छोट जन बाजल-बाबू, चम्पा सँ पुछहक बजा क’, किऐ जिद धएने छह।
चम्पा संग चमेली दलान मे आबि जूमल। साओनक बरखा अपन सुर-ताल पर छम-छम बरसि रहल छलै। चमेली थर-थर कँपैत ठाढ़ि छलै।
चम्पा सोझे-सोझे बाबा आ कका सभ दिस तकैत बाजल-कोन अतराहति बीति रहल अछि हमरा बियाहक। एखन हम अठारहम बरिस पार नहि कएलहुँ आ अहाँ सब बैलाबए चाहै छी। दू बरिस आर अपन घर मे रहए नहि देब बाबा-छओ मुण्ड आ बारह आँखि चम्पाक मुँह पर ताकए लागल। निर्वाक। चमेलीक थरथरी थम्हि गेलै; ओ निसाँस छोड़लक। चम्पा काते-कात निमहि गेल।
-आब जखन तों एहन गप कहलह तँ हम तोरा दू बरिस नहि टोकबह।-सब हरे हरे क’ उठि गेलाह। मुदा छोट जन अपना मोपेड सँ बेनीपुर काॅलेजक जखन-तखन चक्कर काटए लगलाह। चम्पा आ विजयक प्रेम काॅलेजक हत्ता मे कहाँ भेल छलै। ओ तँ गामहिमे, नेनहि सँ फुलाइत छलै। विजय चम्पा सँ दू बरिस पहिनहि मैट्रिक पास कएने छलै, मुदा काॅलेज पढ़ए नहि गेलै। गंजक गंज किताब पढ़ए, गामे गाम मिटिंग करैत घुरए। चम्पा केँ कहैक जे तोंहूँ दिन-दुनियाक खबरिक वास्ते नीक जकाँ प’ढ़-लिख। किछु अपन पढ़एबला किताब ओकरा दै, मुदा चम्पा लेखें ओ किताब जेना अरबी-फारसी होइ। एक्कोटा शब्दक अर्थ ओकरा नहि बुझाइ। ओकरा विजय नीक लगै आ विजय केँ चम्पा।
-विजय, देख तँ, हमर ई नब कर्णफूल केहन लगलौ।-चम्पा कहैक। विजय देखि क’ हँसि दै।
-हँसै किए छें?
-नीक छौ, चम्पा खूब पढ़ि-लिखि क’ डिग्री ले, आ अपना केँ तैयार कर। हमरा संग चल’क छौ तँ अपना पर ठाढ़ हो। तखन दुनू गोटा संग भ’ क’ असमानता समाप्त करबै समाजक।
-धुर, से कतौ भेलै अछि।
-हेतै, सभटा हेतै।-विजय उत्साह मे जे किछु कहै से अइ सम्पन्न विलास बाबाक पोती केँ नहि बुझाइक। ओकरा ओकर मुद्रा, भंगिमा आ ओजपूर्ण स्वर नीक लगै। सम्पूर्ण अस्तित्व रोमांचित भ’ जाइ।
-विजय-एक दिन चम्पा ओकरा कहलकै-बाबा आ कका सब हमर विवाह करएबाक तैयारी मे छथि।
-हूँ, ककरा सँ?
-अपना मे गप करैत रहथि, हम सेहो बीचहि मे जूमि गेलिअनि तँ हमरो सँ गप भेलनि।
-की गप्प?
-हम कहलिअनि जे हम बी. ए. पास कएलाक बाद बियाह करब।
-ठीक, सही कहलें।
-विजय, तोहूँ तावत कोनो रस्ता पकड़ि लेबें।
-हम? हम कोन नब रस्ता पकड़ब? हमर तँ सुनिश्चित गन्तव्य अछि। आ से तुरत कत्तए भेटए बला? हमरा स्वयं सम्पूर्ण जीवने संघर्ष बुझि पड़ै अछि। बुझलें?-चम्पा केँ नाक पकड़ि डोला देलकै विजय।
-तखन बियाह कहिया करबें?
-कहियो नहि चम्पा, कहियो नहि। हमरा लेल बियाह बनले नहि छै।
चम्पाक आगाँ धरती आकाश घुमए लगलै। ओकरा मोन भेलै जे ओ विजय केँ भरि पाँज केँ ध’ लिअए आ कहै-तों एहन गप्प किऐ करैत छें। हम तँ तोरे बल पर अपना बाबाक सोझाँ ठाढ़ भ’ गेलौं। हम तँ जागल, सूतल तोरे सपना आँखि मे बन्न कएने रहै छी।-चम्पा एकटा सोझ गामक कन्या, ओकर सपना बिछिया-पायल पहिरि मात्रा बियहुती होमक। ओ की जानए गेलै, जे बनैया आगिक उड़ैत चिनगी सँ स्थायी प्रकाश नहि होइत छै। ओकरा आँचर मे समटल नहि जा सकैत अछि।
-चम्पा की भेलौ, बड़ गुम-सुम छें।-चमेली ओकर मन्हुआएल चेहरा देखि पुछए लगलै। चम्पा चुप्पे रहल। कोनो ने कोनो लाथ लगाए काॅलेज सेहो नहि जाए। विलास बाबा कैक बेर पुछलखिन, किछु जवाब नहि। चमेली केँ बजा क’ पुछलखिन। ओहो जवाब नहि देलकनि। पोखरि पर जामुन गाछ तर बैसि क’ गप्प करैत कैक दिन छोटका कका विजय आ चम्पा केँ देखने छलै, मुदा विजयक प्रकृति जानि ओ कोनो प्रकारक भाव नहि बुझि सकल छलै। एक दिन चमेली केँ नहि रहल गेलै, आ ओ कहि देलकै, जे चम्पा विजय सँ बियाह करए चाहैए। एखन की भेलैए से ओ नहि जनै अछि। छोटका कका केँ तरबाक लहरि मगज पर फेकि देलकै। ओ सोझे दलान पर जूमि गेलै।
-बाबू, आर सहकाबहक छौंड़ी केँ, ओ ओइ दहियरबा सँ बियाह करत’।
-ऐं?
-ऐं की?
-ऐं की के की मतलब? कहबह तखन ने बुझबै।
-की कहब’, ओइ सुमिरन दहियारक बेटा विजइया, चम्पा सँ बियाह करत। किसनौत मे की लड़िकाक अकाल भ’ गेल छै। सिनेमा बुझि लेलक गाम केँ?
-हूँ-विलास बाबा मूड़ी नीचा क’ कए विचारए लगलाह।
-की विचारै छह, बाप दुधीक दही बेचि गुजर करैत छै आ बेटा गामे गाम कमैटी बैसौने रहै अछि। जाइ छिऐ आइ हम ओकर कपार...।
-हौ बाउ, एना आगुताबह जुनि; तों आइ काल्हुक लोक छह, हम पुरान भेलहुँ। एहन कतोक पंचैती कैने छी। चम्पा केँ बुझा सुझा क’ देखहक। ओ जिद्दी अछि। जिदपनी मे कोनो ऊंच-नीच भ’ जेतैक। अपयश होएतहु।
-तों करह पूछा-पूछी, हम ओइ छौंड़ा केँ देखए जाइ छी।
-सुनह, अगुताह नहि।
-चम्पा कहतह आ जिद करतह तँ ओकरा सँ बियाहि देबहक।
-की हेतै, दहियार छै तँ। आइ-काल्हि तँ किसनौत सभ मे बियाह करैत अछि। सुुकुर मनाबह, जौं परजाति होइतै तखन?
-बाबा, तोहूँ जुलुम कैलह। ओइ विजैयाक ओतए सुपारी ल’ क’ जेबह!
-की हेतै?
-बाबा-चम्पा आबि क’ ठाढ़ि भ’ गेलै। उदास आ पीयर मुख सँ। सभक दृष्टि ओम्हरे चल गेलै।
-बाबा, ई चमेली अनेरे कहलक। हम विजय सँ बियाह कर’ लेल उताहुल रही, ओ नहि। ओ तँ कहलक जे ओ कहियो बियाह नहि करतै, ओकर रस्ता अलग छै।
-बाबा, हमर बियाह जत्त’ ठीक करै छलौं तत्तहि क’ दिअ’, अही शुद्ध मे।-नहूँ नहूँ मुरछल सन चम्पा आँगन चल गेलै। बियाह दान हेबाक छलै, भेलै। चम्पा सासुर गेल।
एहन केस? बिनु वादी-प्रतिवादीक, बिनु फैसलाक केस मरि गेलै। विलास बाबा मुखियागिरीसँ त्यागपत्रा द’ देलनि। आब ओ खाली छथि।
•••
उषाकिरण खान लब्धप्रतिष्ठित लेखिका छथि। मैथिली-हिंदी दुनू मे समान रुचि आ गति सँ लेखन। काँचहि बाँस, जाइ सँ पहिने, अनुत्तरित प्रश्न, दूर्वाक्षत, हसीना मंजिल, भामती, सिरजनहार, फागुन, एकसरि ठाढ़, मुस्कौल बला, हीरा डोम आदि प्रमुख कृति प्रकाशित। चर्चित मैथिली उपन्यास भामती लेल साहित्य अकादमी पुरस्कार। भारत-भारती पुरस्कार आ साहित्यक क्षेत्र मे उत्कृष्ट योगदान लेल भारत सरकार द्वारा पद्मश्री सम्मान सँ सम्मानित। प्रयुक्त छवि, भरत एस तिवारी केर सौजन्य सँ एतय साभार प्रस्तुत।
त्याग पत्र Reviewed by e-Mithila on अक्तूबर 24, 2019 Rating:
सदस्यता लें टिप्पणियाँ भेजें ( Atom )


text:
कलकत्ता. मिथिला दिस सरकारी उदासीनता कोनो नव बात नहि अछि, मुदा कखन धरि माथ पर हाथ ध' बैसल रहब? आब बेर आबि गेल छैक. सरकार जहिना सुनतैक सुनाओल जेतैक. ई कहब छनि मिथिला विकास परिषद् केर राष्ट्रीय अध्यक्ष अशोक झा केर. मिथिमीडिया कें जनतब देइत अशोक झा कहलनि जे मधुबनी समाहरणालय लग बुधदिन 12 दिसंबर 2012 कें मिथिला विकास परिषद् केर मधुबनी जिला शाखा अध्यक्ष अजय यश केर नेतृत्व मे सरकारी उदासीनता आ विभिन्न मांग कें ल' धरना प्रदर्शन कयल जायत. धरनामे केन्द्रीय कमेटी कोलकाता सं एक टीम जायत.
उत्तर बिहार क्षेत्रीय ग्रामीण बैंक केर नाओ मिथिला क्षेत्रीय ग्रामीण बैंक करब, मधुबनी सहित मिथिला क्षेत्र मे मातृभाषा मैथिली मे प्राथमिक स्तर सं शिक्षा, टीशन पर ललित बाबू केर मूर्ति स्थापना, मधुबनी मे दूरदर्शन बैसयबाक परियोजना, मधुबनी मे हवाइ अड्डाक मांग आ दड़िभंगा केर हवाइ सेवा शुरू करबा, अस्पताल केर आधुनिकीकरण, गिरधर पुस्तकालय केर जीर्णोद्धार सहित निकटवर्ती पंचायत चकदह, रांटी आदि मे जिला सं विद्युत् आपूर्ति केर मांग ल' भोरे 10 बजे सं सांझ 5 बजे धरि धरना पर बैसल जायत. (Report: मिथिमीडिया ब्यूरो)
उत्तर बिहार क्षेत्रीय ग्रामीण बैंक केर नाओ मिथिला क्षेत्रीय ग्रामीण बैंक करब, मधुबनी सहित मिथिला क्षेत्र मे मातृभाषा मैथिली मे प्राथमिक स्तर सं शिक्षा, टीशन पर ललित बाबू केर मूर्ति स्थापना, मधुबनी मे दूरदर्शन बैसयबाक परियोजना, मधुबनी मे हवाइ अड्डाक मांग आ दड़िभंगा केर हवाइ सेवा शुरू करबा, अस्पताल केर आधुनिकीकरण, गिरधर पुस्तकालय केर जीर्णोद्धार सहित निकटवर्ती पंचायत चकदह, रांटी आदि मे जिला सं विद्युत् आपूर्ति केर मांग ल' भोरे 10 बजे सं सांझ 5 बजे धरि धरना पर बैसल जायत. (Report: मिथिमीडिया ब्यूरो)
Tags: हालचाल


text:
सरोजनी नायडू
सरोजिनी नायडू (१३ फरवरी १८७९ - २ मार्च १९४९) मे जन्म भारतक हैदराबाद नगरमे भेल छल । उनकर पिता अघोरनाथ चट्टोपाध्याय एक नामी विद्वान तथा आमा कवि छल आ बङ्ग्लामे लिखैत छल । छोटेसँ देखेमे तेज दिमाग होएके कारण ओ १२ वर्षके अल्पायुमे बाह्रम् कक्षाक परीक्षा बढिया अंकसँ उत्तीर्ण केलक आ १३ वर्षक आयुमे लेडी अफ द लेक नामक कविताक रचना केलक । ओ १८९५ मे उच्च शिक्षा प्राप्त करैके लेल इङ्ल्यान्ड गेल आ पढाईक साथ-साथे कवितासभ सेहो लिखैत रहल। गोल्डन थ्रैशोल्ड उनकर पहिल कविता संग्रह छल ।
जीवनी[सम्पादन करी]


text:
गणतंत्र बनल भारत जखन तखन जनता मुस्कऐल छल आब तंत्र बचल केवल भारत
तखन जनताकेँ सुधि ऐल छल गणकेँ बिसरि गेल नेता
बस कुर्सी टा हुनक जान अछि हमर भारत महान अछि .
भूखल जनता आ भूखल देश
दू टूक कलेव पर होइत द्वेष
मुदा धारण कऽ रखने सात्विक वेश
भऽ गेल फोकला भारत देश
मुदा झोरा पसारि कऽ नेता
बूझि रहल अपन मान अछि हमर भारत महान अछि .
पढ़ि लिखि कऽ आइ भविष्य
बेकार देखाइ दैत अछि ऐ बेकारक खरीद बिक्रीसँ
ईमान बिकाउ होइत अछि
हिनक गद्दारी केनाइ काज अछि
हमर भारत महान अछि .
कुर्सीक चक्करमे नेता
भूल - भुलैया घूमि रहल
कोन दल क बल नीक अछि
ध्यान लगा कऽ सूँघि रहल
दल - बदलू नेता सँ
आब जनता परेशान अछि
हमर भारत महान अछि .
दल बदलि कऽ तैयो नेता
जखन चुनाव हारि गेल
तँ ओइ दलक नेता सभ द्वारा
हुनका राज्यपाल बनाएल गेल
जनताक अछि ककरा फिक्र
बस कुर्सी हुनक जहान अछि
हमर भारत महान अछि .
आइ नै जानि राजनीतिमे
केहेन खिचड़ी पाकि रहल
भारतक जनता चुपचाप
निष्ठुर क़ानूनकेँ सहि रहल
एतऽ नेता - नेताक झोरामे
एक एक हवाला कांड अछि
हमर भारत महान अछि .


text:
दिल्ली : प्रधानमंत्री नरेंद्र मोदी क जन्मदिन पर 17 सितंबर एक देवघर कए एयरपोर्टक सनेस भेटत. एहि दिन पीएम मोदी देवघर इंटरनेशनल एयरपोर्ट क उद्घाटन करताह. दिल्ली मे गोड्डाक सांसद डॉ निशिकांत दुबे क प्रस्ताव पर केंद्रीय नागरिक उड्डयन राज्यमंत्री हरदीप सिंह पुरी देवघर एयरपोर्ट क काज कए फाइनल करबाक संगहि एकर उद्घाटन क टाइम लाइन सेहो तय क देलथि.
- देवघर एयरपोर्ट
– AAI, रक्षा अनुसंधान आ विकास संगठन आ राज्य सरकार क सहयोग
– 500 करोड़ रुपया लागत
– 653.75 एकड़ भूमि
– 4000 स्कावायर मीटर में टर्मिनल भवन
– 2500 मीटर लंबा रनवे
– एयरबस 320 उतरा लेल उपयुक्त
– 6 चेक इन काउंटर, 200 यात्रीक क्षमता
– टर्मिनल भवन क डिजाइन झारखंड क संस्कृति क अनुसार
9 माह स अटकल छल एप्रोच रोड
देवघर एयरपोर्ट कए शहर स कनेक्ट करबा एप्रोच रोड क काज आब एयरपोर्ट अथॉरिटी ऑफ इंडिया करत. सांसद दुबे क अनुरोध पर केंद्रीय मंत्री करीब डेढ़ किलोमीटर क एप्रोच रोड लेल सहमति द देलथि अछि. पिछले 9 माह स राज्य सरकार एहि फाइल कए अटका कए रखने अछि. एहि कारण स काज संपन्न हेबा मे देरी भ रहल छल. एहि लेल 1.1 किलोमीटर जमीन क एरिया एयरपोर्ट अथॉरिटी ऑफ इंडिया क अधीन अछि.
केंद्रीय मंत्री सहमति दैत कहला जे अप्रोच रोड क काज एयरपोर्ट अथॉरिटी ऑफ इंडिया अपने करत. 31 जुलाई तक सबटा काज भ जायत. आगामी 17 सितंबर, 2021 कए एकर विधिवत एयरपोर्ट स हवाई सेवा शुरू क देल जायत. केंद्रीय मंत्री हरदीप सिंह पुरी अपन ट्विटर अकाउंट स सेहो एयरपोर्ट क काज क टाइम लाइन तय करबाक जानकारी देलथि अछि. सांसद कहला अछि जे लॉकडाउन क वजह स देवघर एयरपोर्ट क काज धीमा भ गेल छल मुदा आब इ समय स पूरा होएत.
3 राज्य कए होएत सुविधा, श्रद्धालु कए भेटत लाभ
सांसद कहला जे बाबा बैद्यनाथ धाम एकटा धार्मिक आ ऐतिहासिक शहर अछि. एहि ठाम सब साल 5 करोड़ श्रद्धालु बाबा क दर्शन करबा लेल अबैत छथि. देवघर एयरपोर्ट चालू भेला स झारखंड, बिहार आ बंगाल क लोक कए फायदा होएत संगहि देवघर बाबा क दर्शन करबा लेल एनिहार यात्री कए सेहो सुगमता होएत. कोलकाता, पटना, बागडोगरा आ रांची एयरपोर्ट क बीच में देवघर एयरपोर्ट एकटा मुख्य सेतु बनत. देवघर एयरपोर्ट कए चालू भेला स धार्मिक पर्यटनक विकास संगहि इलाकाक आर्थिक विकास सेहो तेजी स होएत. संताल परगना क 6 जिला क अलावा गिरिडीह, धनबाद, आसनसोल, मालदा, रामपुरहाट, भागलपुर, बांका आ जमुई जिला क यात्री लेल आवागमन मे सुविधा होएत. देवघर एयरपोर्ट देश क सुरक्षा लेल सेहो अहम अछि.
देवघर एम्स ओपीडी मे बाहर स आबि सकत लोग
सांसद डॉ निशिकांत दुबे कहला जे जून दोसर सप्ताह मे देवघर एम्स क ओपीडी क उद्घाटन होएत. देवघर एम्स पूर्वी भारत लेल काफी महत्वपूर्ण छै. देवघर एयरपोर्ट चालू भेला स ओपीडी मे इलाज लेल बाहर स मरीज आबि सकत. दरभंगाक जिक्र करैत सांसद कहला जे दरभंगा एयरपोर्ट चालू भेला स जेना दरभंगा क संगहि पूरा तिरहुतक इलाका विकसित भ रहल अछि तहिना देवघर एयरपोर्ट चालू भेला स देवघर क संगहि पूरा संताल परगना तेजी स विकसित होएत.


text:
अपने क' बता दी पड़ोसी देश नेपाल आओर बिहार म' लगातार भेल भारी बारिश केर कारण एकाएक आएल प्रलयंकारी बाढ़ि सँ सूबे म' एखन धरी 74 लोगक मौत भ' चुकल अछि। भीषण बाढ़ि म' बिहारक 14 जिलाक 73.44 लाख आबादी प्रभावित भेल अछि। केंद्रीय खाद्य मंत्री कहलनि कि ओ बिहार म' बाढ़िक लेल प्रधानमंत्री नरेन्द्र मोदी सँ चर्चा केलनि। प्रधानमंत्री आश्वासन देलनि कि केंद्र बाढ़ि प्रभावित सभक मदैद लेल हरसंभव प्रयास क' रहल अछि।
एहि बिच आपदा प्रबंधन विभाग केर विशेष सचिव अनिरुद्ध कुमार बतौलनि कि बाढ़ि प्रभावित प्रदेश केर 14 जिला म' सभसँ बेसी 22 लोगक मौत अररिया म' भेल अछि। सभ जिला म' बाढ़ि म' घेराओल लोग सभके सुरक्षित निकालबाक लेल युद्ध स्तर पर काज काएल जे रहल अछि। एखन धरी 2.74 लाख लोग क' सुरक्षित स्थान पर पहुँचाओल गेल अछि आओर 504 राहत शिविर म' 1.16 लाख लोग शरण लेना छथि।
प्राप्त सुचना केर मुताविक मुख्यमंत्री नीतीश कुमार आए उपमुख्यमंत्री सुशील कुमार मोदी संग बाढ़ि प्रभावित बेतिया आओर वाल्मीकिनगर केर हवाई सर्वेक्षण करै बला रहथिन। मुदा खराब मौसम केर कारण उड़ान नहि भरल गेल।


text:
कल्लोलिनी कलकत्ता. ई महानगर देशक सांस्कृतिक राजधानीक दर्ज़ा पओने अछि. एहि ठाम केर धरती अनेको संस्कृतिक अनुपम संगम कें अपन वक्ष पर बिहुंसति रखने अछि. मिथिला, मैथिली ओ मैथिलक कलकत्ता कनेक्शन त' अओरो पुरातन ओ अभिन्न अछि. बांग्ला ओ मिथिला केर संस्कृति एक्कहि गाछक दू डारि अछि. पहिनहि सं बांग्ला केर राजधानी कलकत्ता मे मैथिल मानुष अपन संस्कृतिक मूल तकैत आबि रहल छथि. कहल जाइत छैक जे महानगर ओ उपनगरीय क्षेत्र मे लगभग दस लाख मैथिल डेरा जमओने छथि आ अपन शिक्षा, रोजगार आदि मे लागल छथि. एहि ठामक लगभग अढ़ाइ दर्जन मैथिल संस्था, एकटा मैथिली दैनिक, आध दर्जन मैथिली सामयिक पत्रिका, अनेको स्मारिका, वार्षिक अनुष्ठान, साहित्यिक गोष्ठी आदि एहि बातक पुष्टि करैत अछि जे कलकत्ता मैथिल हेतु दोसर मिथिला अछि. ओना एहि महानगर कें मैथिलक तीर्थस्थली कहल जाइत अछि जे एकदम सटीक अछि.
एकदिस एहिठाम दड़िभंगा महाराजक अनेको निशानी मैथिलक इतिहास पर एखनो ओहिना टॉर्च बाडैत अछि त' दोसर दिस मैथिल संस्थादि द्वारा बनाओल स्मारक मिथिला-बांग्ला संबंधक मूक गवाही देइत अछि. कलकत्ता मे मैथिलक एहने चेन्हासी अछि 'विद्यापति सेतु', जे सियालदह टीसन पर जयबाक मार्ग अछि.
सियालदह रेलवे टीसन केर खचाखच भीड़ आ यातायात केर समस्याक समाधान हेतु एहि फ्लाइओवर केर निर्माण कयल गेल अछि. ई फ्लाइओवर अपना नीचां विशाल बजार कें सेहो पोषित कयने अछि. संगहि सियालदह टीसन पर अबिते लोक एहि सेतुक दर्शन करैत अछि. विद्यापतिक नाओ भेटने ई फ्लाइओवर मैथिल- बंगाली जनास्था केर केंद्र सेहो बनि गेल अछि. ई सेतु बंग प्रान्तक राजधानी कोलकाता ओ मिथिला केर कथित राजधानी दरिभंगा (द्वार-बंगा:बंग केर द्वार) केर मध्य चिर संपर्कक गवाही देइत अछि.
सियालदह फ्लाइओवर केर उद्घाटन १७ दिसंबर, १९८९ कें कलकत्ता नगर निगमक तत्कालीन मेयर कमल कुमार बसु कयलनि. एकर नामकरण मे कलकत्ता केर प्रबुद्ध मैथिल लोकनिक भूमिका अत्यंत सराहनीय अछि. ई साकांक्ष मैथिल लोकनिक सत्प्रयास थिक. एहि सेतु पर विद्यापतिक प्रतिमा विद्यापति स्मारक मंच द्वारा स्थापित कयल गेल अछि. जकर अनावरण १२ नवम्बर, २००० कें कोलकाता नगर निगम केर तत्कालीन मेयर सुब्रत मुखोपाध्याय कयलनि.
विद्यापति अवसान दिवस पर प्रत्येक वर्ष कोलकाता केर अनेको संस्था सभ मिलि विशाल जुलूस निकालैत अछि जे विद्यापति विद्या मंदिर सं शुरू भ' विद्यापति सेतु धरि जा विशाल सभा मे परिवर्तित भ' जाइत अछि. जुलूस कोलकाता केर मुख्य मार्ग सं निकलैत अछि जाहि मे विद्यापति संगीत आ झाकी एकरा अओर बेसी उत्कृष्ट बना देइत अछि. कोलकाता मे मैथिल उपस्थितिक अनुपम क्षण रहैत अछि ओ. ई पूरा कार्यक्रम विद्यापति स्मारक मंच केर अगुआइ मे होइत अछि. कार्यक्रम मे आमंत्रित मैथिल-बंगाली प्रबुद्ध लोकनि विद्यापति आ मिथिला-मैथिली पर अपन विचार रखैत छथि. एम्हर आबि क' संपर्क (साहित्यिक गोष्ठी) केर मासिक बैसार आ काव्य गोष्ठी (ओहि मासक) सेहो विद्यापतिक सोझा मे होइत अछि. एहि कार्यक्रमक हलचल स्थानीय मीडिया मे सेहो पसरल रहैत अछि.
विद्यापतिक प्रतिमा हेतु सेतु पर पर्याप्त स्थान देल गेल अछि. मुदा प्रतिमा कें छोडि ओतय किछुओ एहन नहि अछि जे ओहि स्थान कें रमणीय बना सकत. कार्यक्रमक पश्चात ओतय साल भरि विद्यापतिक प्रतिमा आबय-जाय वला लोक कें टुकुर-टुकुर तकैत अछि. मुदा लोकक नज़रि ओहि प्रतिमा पर शाइते जाइत होयत. ओहि स्थल केर सौन्दर्यीकरण कें ल' प्रशासन संगहि मैथिल सेहो उदासीन बुझना जाइत अछि.
एम्हर आबि क' एक खबरि अखबारक सुर्खी बनल छल जे सेतु पर जे विद्यापतिक प्रतिमा कें स्थानांतरित कयल जायत. एहि विषय मे प्रशासन ओतय ट्राफिक पुलिस पोस्ट बनयबाक बात कहने छल. कारण विद्यापति कें समर्पित ओ स्थान सेतुक महत्वपूर्ण बिंदु अर्थात चौराहा पर अछि. एहि खबरिक तेहन ने असरि भेल जे विद्यापति स्मारक मंच आ स्थानीय साकांक्ष मैथिल लोकनि प्रतिमा स्थल पर जुटि धरना आ नाराबाजी कयलनि संगहि प्रशासन कें मैथिल जनमानस केर आस्था कें आघात पहुंचत कहल गेल. एहि मामिला मे स्थानीय मीडिया केर भरपूर समर्थन भेटल आ प्रतिमा यथास्थान रहल. एहि अवसर पर एहि स्थान केर सौन्दर्यीकरण हेतु सेहो स्वर बुलंद भेल छल मुदा आइयो ओ स्थान ओहिना अछि आ विद्यापतिक प्रतिमा सेहो ओहिना टुकुर-टुकुर तकैत अछि.
कलकत्ता मे मिथिला, मैथिली ओ मैथिल केर चेन्हासी बहुतो अछि, ओहि मे विद्यापति सेतु केर अपन विशिष्ट स्थान छैक. आवश्यकता अछि एकरा प्रति आम मैथिलक जागरूकताक. एकर संरक्षणक प्रति साकांक्ष होयब मैथिलक प्रथम दायित्वा बनैत अछि. कोनो वस्तु जुटायब आ फेर ओकरा जोगायब मैथिल नीक सं जनैत अछि. हमरा सभ जुटा त' लेनहुं आब जोगायब जरूरी.
— रूपेश त्योंथ
एकदिस एहिठाम दड़िभंगा महाराजक अनेको निशानी मैथिलक इतिहास पर एखनो ओहिना टॉर्च बाडैत अछि त' दोसर दिस मैथिल संस्थादि द्वारा बनाओल स्मारक मिथिला-बांग्ला संबंधक मूक गवाही देइत अछि. कलकत्ता मे मैथिलक एहने चेन्हासी अछि 'विद्यापति सेतु', जे सियालदह टीसन पर जयबाक मार्ग अछि.
सियालदह रेलवे टीसन केर खचाखच भीड़ आ यातायात केर समस्याक समाधान हेतु एहि फ्लाइओवर केर निर्माण कयल गेल अछि. ई फ्लाइओवर अपना नीचां विशाल बजार कें सेहो पोषित कयने अछि. संगहि सियालदह टीसन पर अबिते लोक एहि सेतुक दर्शन करैत अछि. विद्यापतिक नाओ भेटने ई फ्लाइओवर मैथिल- बंगाली जनास्था केर केंद्र सेहो बनि गेल अछि. ई सेतु बंग प्रान्तक राजधानी कोलकाता ओ मिथिला केर कथित राजधानी दरिभंगा (द्वार-बंगा:बंग केर द्वार) केर मध्य चिर संपर्कक गवाही देइत अछि.
सियालदह फ्लाइओवर केर उद्घाटन १७ दिसंबर, १९८९ कें कलकत्ता नगर निगमक तत्कालीन मेयर कमल कुमार बसु कयलनि. एकर नामकरण मे कलकत्ता केर प्रबुद्ध मैथिल लोकनिक भूमिका अत्यंत सराहनीय अछि. ई साकांक्ष मैथिल लोकनिक सत्प्रयास थिक. एहि सेतु पर विद्यापतिक प्रतिमा विद्यापति स्मारक मंच द्वारा स्थापित कयल गेल अछि. जकर अनावरण १२ नवम्बर, २००० कें कोलकाता नगर निगम केर तत्कालीन मेयर सुब्रत मुखोपाध्याय कयलनि.
विद्यापति अवसान दिवस पर प्रत्येक वर्ष कोलकाता केर अनेको संस्था सभ मिलि विशाल जुलूस निकालैत अछि जे विद्यापति विद्या मंदिर सं शुरू भ' विद्यापति सेतु धरि जा विशाल सभा मे परिवर्तित भ' जाइत अछि. जुलूस कोलकाता केर मुख्य मार्ग सं निकलैत अछि जाहि मे विद्यापति संगीत आ झाकी एकरा अओर बेसी उत्कृष्ट बना देइत अछि. कोलकाता मे मैथिल उपस्थितिक अनुपम क्षण रहैत अछि ओ. ई पूरा कार्यक्रम विद्यापति स्मारक मंच केर अगुआइ मे होइत अछि. कार्यक्रम मे आमंत्रित मैथिल-बंगाली प्रबुद्ध लोकनि विद्यापति आ मिथिला-मैथिली पर अपन विचार रखैत छथि. एम्हर आबि क' संपर्क (साहित्यिक गोष्ठी) केर मासिक बैसार आ काव्य गोष्ठी (ओहि मासक) सेहो विद्यापतिक सोझा मे होइत अछि. एहि कार्यक्रमक हलचल स्थानीय मीडिया मे सेहो पसरल रहैत अछि.
विद्यापतिक प्रतिमा हेतु सेतु पर पर्याप्त स्थान देल गेल अछि. मुदा प्रतिमा कें छोडि ओतय किछुओ एहन नहि अछि जे ओहि स्थान कें रमणीय बना सकत. कार्यक्रमक पश्चात ओतय साल भरि विद्यापतिक प्रतिमा आबय-जाय वला लोक कें टुकुर-टुकुर तकैत अछि. मुदा लोकक नज़रि ओहि प्रतिमा पर शाइते जाइत होयत. ओहि स्थल केर सौन्दर्यीकरण कें ल' प्रशासन संगहि मैथिल सेहो उदासीन बुझना जाइत अछि.
एम्हर आबि क' एक खबरि अखबारक सुर्खी बनल छल जे सेतु पर जे विद्यापतिक प्रतिमा कें स्थानांतरित कयल जायत. एहि विषय मे प्रशासन ओतय ट्राफिक पुलिस पोस्ट बनयबाक बात कहने छल. कारण विद्यापति कें समर्पित ओ स्थान सेतुक महत्वपूर्ण बिंदु अर्थात चौराहा पर अछि. एहि खबरिक तेहन ने असरि भेल जे विद्यापति स्मारक मंच आ स्थानीय साकांक्ष मैथिल लोकनि प्रतिमा स्थल पर जुटि धरना आ नाराबाजी कयलनि संगहि प्रशासन कें मैथिल जनमानस केर आस्था कें आघात पहुंचत कहल गेल. एहि मामिला मे स्थानीय मीडिया केर भरपूर समर्थन भेटल आ प्रतिमा यथास्थान रहल. एहि अवसर पर एहि स्थान केर सौन्दर्यीकरण हेतु सेहो स्वर बुलंद भेल छल मुदा आइयो ओ स्थान ओहिना अछि आ विद्यापतिक प्रतिमा सेहो ओहिना टुकुर-टुकुर तकैत अछि.
कलकत्ता मे मिथिला, मैथिली ओ मैथिल केर चेन्हासी बहुतो अछि, ओहि मे विद्यापति सेतु केर अपन विशिष्ट स्थान छैक. आवश्यकता अछि एकरा प्रति आम मैथिलक जागरूकताक. एकर संरक्षणक प्रति साकांक्ष होयब मैथिलक प्रथम दायित्वा बनैत अछि. कोनो वस्तु जुटायब आ फेर ओकरा जोगायब मैथिल नीक सं जनैत अछि. हमरा सभ जुटा त' लेनहुं आब जोगायब जरूरी.
— रूपेश त्योंथ


text:
भारतीय सेना एलओसी पर तोप सभक तैनाती आर अन्य ऑपरेशंस क' मंजूरी देबाक मांग क' सकैत अछि। एतबे नै भारतीय सुरक्षा बल के एक पैघ वर्ग चाहैत अछि कि सरकार सीमा पार हमला पर सेहो विचार करैथ। सुरक्षा बल के कहब अछि कि सरकार क' पाकिस्तानी सीमा के भीतर सीमित, लेकिन कड़ा हमला करबाक अनुमति देबा पर विचार करबाक चाही।
उड़ी हमला ल'के गृह मंत्री राजनाथ सिंह एक हाई लेवल मीटिंग क' रहल छैथ। बैठक म' रक्षा मंत्री मनोहर पर्रिकर सेहो मौजूद छैथ। एहि के अलावा बैठक म' बीएसएफ आर सीआरपीएफ के डीजी, खुफिया एजेंसी रॉ, आईबी आर राष्ट्रीय सुरक्षा एजेंसी के प्रमुख सेहो मौजूद छैथ। मानल जे रहल अछि कि एहि बैठक म' पाकिस्तान के खिलाफ एक कड़ा रणनीतिक कार्रवाई पर चर्चा भ' सकैत अछि।


text:
गया। 28 सितम्बर। पर्यटन क' बढ़ावा देबाक लेल पूरा देश म' होमै बला आयोजनक लेल बिहार स' बोधगया केर चयन भेल अछि। 06 अक्टूबर क' एहिठाम संस्कृति मंत्रालय द्वारा विभिन्न कार्यक्रमक आयोजन कायल जायत। केंद्र सरकार द्वारा 05 स' 25 अक्टूबर के बीच ‘पर्यटन पर्व’ मनेबाक निर्णय लेल गेल अछि। ऐहिक लेल देशक सभ राज्य सँ एक - एक पर्यटन स्थल केर चयन कार्यक्रमक लेल कायल गेल अछि।
केंद्र सरकार द्वारा आयोजन सँ संबंधित सूचना राज्य सरकार क' भेज देल गेल अछि। संगहि इयो सुझाव देल गेल अछि कि पर्यटक सभके आकर्षित करबाक लेल राज्य सरकार 05 स' 25 अक्टूबर के बीच अप्पन स्तर सँ सेहो विभिन्न पर्यटन स्थल सभ पर कार्यक्रम केर आयोजन क' सकैत अछि। केंद्र सरकार द्वारा कहल गेल अछि कि पर्यटन पर्व के आयोजन म' राज्य सरकार बढ़ी - चढ़ी क' हिस्सा लिअ। संगहि महत्वपूर्ण पर्यटन स्थल सभक व्यापक प्रचार-प्रसार कायल जाए। सुझाव देल गेल अछि कि टूर ऑपरेटर आओर पर्यटन के क्षेत्र म' साझीदार सभक संग बैठक करि हुनका जागरूक कायल जाए, ताकि पर्यटक सभक संख्या बढ़ाओल जे सके। गया म' जता 6 अक्टूबर क' आयोजन होयत, ओतहि देशक दोसर राज्य सभक लेल अलग-अलग तिथि तय कायल गेल अछि।


text:
प्रसिद्ध रंगकर्मी ओ नाटककार बेचन ठाकुर सँ चंदन कुमार झा द्वारा लेल गेल ऑनलाइन साक्षात्कारक मुख्य अंशः-
मैथिली रंगमंच सँ अपने कतेक दिन सँ जुड़ल छी आ कोना जुड़लहुं?
बचपने सँ, जखन कि हम बकरी चरबैले जाइत छलहुं तहिये सँ गीत-संगीत दिस आकर्षण अछि. बाध जाइत छलहुं तऽ एम्हर बकरियो चरैत रहै आ ओम्हर हम गीतो गबैत रही. जखन नवम-दशम वर्ग मे पढैत रही तँ गामक बुढ़-पुरान केँ नाटक खेलाइत देखि नाटकक प्रति जिज्ञासा भेल. नाटक मे भाग लेबाक रुचि जागल. फेर ओइ नाटक सभमे बच्चाक रौल करैत छलहुं. मुदा विशेष रूप सँ जखन हम विद्यालय चालू केलहुं आ जातिवादी रंगमंच खास कऽ महेन्द्र मलंगिया जीक नाटकक जातिवादी शब्दावली पढ़लहुं तकर बाद प्रायः २७ दिसम्बर १९९४ क बाद विद्यालए पर विभिन्न अवसर पर एकांकी सबहक मंचन करैत रहलहुं, जइमे नै जातीय शब्दावली रहै आ नहिये हिन्दी मिज्झर रहै, नहिये गएर सवर्णकेँ नीचाँ देखाबैबला तथाकथित छोटहा मैथिली रहै. फेर क्रमशः रंगमंचक ई समानान्तर यात्रा चलैत रहल.
अपने कें ई समानांतर रंगमंच ठनबाक आवश्यकता किएक पड़ल?
बचपने सँ, जखन कि हम बकरी चरबैले जाइत छलहुं तहिये सँ गीत-संगीत दिस आकर्षण अछि. बाध जाइत छलहुं तऽ एम्हर बकरियो चरैत रहै आ ओम्हर हम गीतो गबैत रही. जखन नवम-दशम वर्ग मे पढैत रही तँ गामक बुढ़-पुरान केँ नाटक खेलाइत देखि नाटकक प्रति जिज्ञासा भेल. नाटक मे भाग लेबाक रुचि जागल. फेर ओइ नाटक सभमे बच्चाक रौल करैत छलहुं. मुदा विशेष रूप सँ जखन हम विद्यालय चालू केलहुं आ जातिवादी रंगमंच खास कऽ महेन्द्र मलंगिया जीक नाटकक जातिवादी शब्दावली पढ़लहुं तकर बाद प्रायः २७ दिसम्बर १९९४ क बाद विद्यालए पर विभिन्न अवसर पर एकांकी सबहक मंचन करैत रहलहुं, जइमे नै जातीय शब्दावली रहै आ नहिये हिन्दी मिज्झर रहै, नहिये गएर सवर्णकेँ नीचाँ देखाबैबला तथाकथित छोटहा मैथिली रहै. फेर क्रमशः रंगमंचक ई समानान्तर यात्रा चलैत रहल.
अपने कें ई समानांतर रंगमंच ठनबाक आवश्यकता किएक पड़ल?
मैथिली मे जातिवादी रंगमंच, खास कऽ महेन्द्र मलंगिया जी केँ ओकर आंगनक बारमासासँ लऽ कऽ छुतहा घैल धरिमे जातिवादी शब्दावली भरल अछि. हुनकर विचारधाराक लोक, विभिन्न तरहेँ पत्र-पत्रिकाक माध्यमसँ आ सरकारी आ गैर-सरकारी फण्ड आ सहयोगक माध्यमसँ गएर सवर्णक प्रति अपशब्द आदिक प्रयोग कऽ रहल छथि. ओकर संस्कृतिकेँ तोड़ि कऽ प्रस्तुत कऽ रहल छथि. ओकरा लेल एहन मैथिलीक प्रयोग कऽ रहल छथि जकरासँ ई सिद्ध हुअए जे ओ सभ मैथिली भाषी छथिए नै, बल्कि कतौ बाहरसँ आएल छथि. आब मलंगिया जीक संस्था ई काज हिन्दीसँ मैथिलीमे अनूदित नाटकमे सेहो कऽ रहल अछि. रामेश्वर प्रेमक नाटकक मैथिलीमे “जल डमरू बाजे” रूपमे घृणित अनुवाद आ मंचन भेल, गएर सवर्ण लेल तथाकथित छोटहा मैथिलीक प्रयोग कएल गेल,रामेश्वर प्रेम सेहो ई अनुवाद हेबऽ देबा लेल दोषी छथि. हिन्दी सन कोनो भाषा आ मैथिलीकेँ मिझरा कऽ ओ लोकनि ई सिद्ध करबामे लागल छथि जे ईएह मिश्रित भाषा मिथिलाक भाषा छी, आ ऐ तरहेँ मैथिलीकेँ मारबा लेल बिर्त छथि. ओ सभ तात्कालिक वाहवाही आ' थपड़ी लेल एहन काज सभ करैत छथि. ओना तँ जइ पत्रिका आ सरकारी-गएर सरकारी माध्यममे एकर चर्च होइए ओकर पढ़निहारक संख्या तँ नहिए अछि मुदा ओ सभ जँ अहाँ पढ़ू तँ लागत जे, जे अछि से जातिवादी रंगमंचे अछि, ओना ओ वास्तविकतामे मैथिली रंगमंचक दुइयो आना नै अछि. आ यएह सभ कारण शुरूसँ विद्यमान छल जइ कारणसँ हम समानान्तर रंगमंच पछिला २५ सालसँ चलबैत रहलहुं.
मैथिली रंगमंच मे गुटबाजी चरम पर छैक से बुझना जाइत अछि. अहाँक की मत अछि एहि संबंध मे?
हम समानान्तर रंगमंच पछिला २५ सालसँ चलबैत रहलहुं, मुदा एकर कोनो चर्चा मैथिलीक जातिवादी पत्र-पत्रिकामे नै आएल। मुदा जखन पहिल विदेह मैथिली नाट्य उत्सव २०१२ भेल तँ चौदह आना लोकक समानान्तर रंगमंचक धाह ओइ जातिवादी रंगमंचकेँ बुझाए पड़ऽ लगलै. फेर रामदेव बाबू आ' मलंगिया जी सभ बापूत मैदानमे आबि गेलाह आ अपशब्दक प्रयोगक शुरुआत केलनि. ऐठाम रामदेव झा आ' मलंगिया जी एक भऽ गेलाह. फेर जखन जातिवादी रंगमंच “साहित्य अकादेमी पुरस्कारक लेल” मलंगिया जीक नाम उठेलक, कमल मोहन चुन्नू नाटककारकेँ नाटक लेल पुरस्कार देबाक गप केलनि आ महेन्द्र मलंगिया लेल ऐ पुरस्कारक अनुशंसा केलनि, तऽ तर्क देलन्हि जे आइधरि ई नै भेल अछि जे मैथिलीमे नाटककारकेँ नाटक लेल पुरस्कार भेटल अछि. ओ रामदेव झाकेँ भेटल पुरस्कारकेँ खारिज करैत कहलनि जे रामदेव झाकेँ जइ नाटक- एकांकी लेल पुरस्कार भेटलनि से कथाकेँ कथोपकथनमे लिखल मेहनति मात्र अछि, मिथिला दर्शन मे हुनक लेख छपल रहए. एतऽ ओ सभ विरोधी भऽ गेलाह आ फेरो जखन महेन्द्र मलंगियाकेँ जातिवादी रंगमंचक “मैथिली एकांकी संग्रह”क असाइनमेन्ट साहित्य अकादेमीसँ पं.चन्द्रनाथ मिश्र “अमर”- रामदेव झा, ससुर-जमाएक जोड़ीक अनुकम्पासँ भेटलनि तँ ओ मैथिलीक या कहू जे जातिवादी रंगमंचक १९ टा सर्वश्रेष्ठ एकांकीमे रामदेव झाक “पिपासा” लेने रहथि, आब ऐठाम, रामदेव झा सर्वश्रेष्ठ नाटककार भऽ गेलाह. ओइ पोथीक भूमिकामे चन्द्रनाथ मिश्र “अमर”- गोविन्द झा आ सुधांशु शेखर चौधरीक मजाक तँ उड़ेनहिये छथि संगमे राधाकृष्ण चौधरी आ मणिपद्मकेँ एहि संग्रह मे शामिल किएक नहि कएल गेल, ओइ लेल हास्यास्पद तर्क सेहो देने छथि! गुणनाथ झाकेँ ओ शामिल नै केलनि!! सर्वहाराक रंगमंचकेँ ओ शामिल किए करितथि, ई संकलन तँ जातिवादी रंगमंचक छल किने!! आब अहाँ सोचमे पड़ि जाएब जे ई लोकनि कखन एक दोसराक पक्षमे आबि जाइ छथि आ कखन विरोधमे, कखनो रामदेव झा सर्वश्रष्ठ नाटककार बनि जाइ छथि आ कखनो खारिज भऽ जाइ छथि. जातिवादी रंगमंच आपसमे खण्ड-पखण्ड अछि, मुदा विदेह मैथिली साहित्य आन्दोलन आ विदेह मैथिली समानान्तर रंगमंचक विरोधमे ई सभ एक भऽ जाइत अछि.
हालहि मे जगदीश प्रसाद मंडल जीकेँ हुनकर "गामक जिनगी"क लेल "टैगोर साहित्य सम्मान" भेटलनि. एहिमादेँ अहाँ किछु कहय चाहब ?
हमरा सभकेँ बड्ड खुशी भेल. मुदा बहुत गोटे कें ई नहि सोहेलनि. कमल मोहन चुन्नूकेँ नाटककार जगदीश प्रसाद मण्डलकेँ टैगोर साहित्य सम्मान भेटलासँ एतेक कष्ट भेलनि जे ओ एक बेर फेर “घर-बाहर”मे मलंगिया जीकेँ साहित्य अकादेमी पुरस्कार भेटए, से फतवा जारी कऽ देलनि ई कहि कऽ जे मलंगिया जी मैथिलीक (जातिवादी रंगमंचक दृष्टिकोणसँ) सर्वश्रेष्ठ नाटककार छथि, मुदा ऐबेर ओ ई सतर्की केलनि जे सर्वश्रेष्ठ समालोचक, लघुकथाकार आ कविक नामक आ हुनको सभकेँ साहित्य अकादेमी भेटए से चर्च कऽ देलनि, जे आरोप नै लागए; कहबाक आवश्यकता नै जे ऐ लिस्टक सभ समालोचक, लघुकथाकार आ कवि चुन्नू जीक जातिक छथि. सर्वहारा वर्ग नीक जेकाँ बुझि गेल जे ई साहित्य आ ई रंगमंच ओकरा लेल नै अछि, से ओ अपनाकेँ ऐसँ कात कऽ लेलक, आ जँ विदेह मैथिली साहित्य आन्दोलन आ विदेह मैथिली समानान्तर रंगमंच नै अबितए तँ मामिला खतमे छल.
कखनोकाल हम अनुभव करैत छी जे एहि विषय पर बहस करैत-करैत लोक व्यक्तिगत आक्षेप करऽ लगैत छथि. अहाँ के की कहब अछि ?
देखियौ जँ अहाँ जातिवादी रंगमंचक विरोध करब तँ मलंगिया जीक बेटा अहाँकेँ धमकी देताह, जेना ललित कुमार झा उमेश मण्डल जी केँ देलनि. मलंगियाजीक जातिवादी रंगमंचक एकटा निर्देशक प्रकाश झा मुन्नाजीकेँ कहलनि, जे बेचन ठाकुर भरि दिन केश कटैत रहैए, रंगमंच ओ किए ने जानै गेलै! जातिवादी रंगमंचक विरोधमे समानान्तर रंगमंच अछि तँ अहाँ हुनका लोकनिसँ की आशा करै छी! ओना हमर ठाकुर टाइटिल सँ हुनका लोकनिकेँ भेल हेतनि जे हम नौआ ठाकुर छी, तेँ ओ ई बाजल छथि. मुदा जँ किओ ई काज कऽ रहल छथि आ अपन संस्कृतिक रक्षा कऽ रहल छथि, जेना नौआ ठाकुर लोकनि तँ की हर्ज. विद्यापति ठाकुर, जे बिस्फीक नौआ ठाकुर रहथि, केँ बिदापत नाचक माध्यमसँ जिआ कऽ रखलनि नौआ ठाकुर लोकनि, विद्यापति आ मैथिलीकेँ हजार साल धरि जिआ कऽ राखलन्हि, तँ ऐमे ककरो किए कष्ट छै. आब तँ ओ लोकनि विद्यापतिकेँ ब्राह्मण बनेबा मे लागल छथि. ओना हम बरही जातिक छी.
अपनेक आगाँक लक्ष्य की अछि?
हम आगाँ २५ साल धरि ई समानान्तर रंगमंच चलबैत रहब. पछिला २५ सालमे जतेक सफलता भेटल अछि ओइसँ हम उत्साहित छी, अगिला पचीस सालमे जँ हम जातिवादी रंगमंचक किरदानीक कारण मैथिलीसँ भागल सर्वहारा वर्गक किछु आर गोटेकेँ मैथिलीसँ जोड़ि सकब आ जे काज हमरासँ छूटि जाएत से अगिला पीढ़ी करत. जातिवादी रंगमंच आब सरकारी आ गएर सरकारी संस्थाक हथियार बनि कऽ रहि गेल अछि, ई ढहब शुरू भऽ गेल अछि, किछु ऊपरी सुधार, नामे लेल सही, ई कऽ रहल अछि. हमर लक्ष्य अछि जे अगिला पचीस सालमे ई जड़िसँ खतम भऽ जाए.
गाम-घर मे नाटकक विकास के लेल की कएल जेबाक चाही ?
देखियौ, सभसँ पहिने कहब जे गाम-घरक आम लोक बेसी पढ़ल-लिखल नै होइत छथि. मुदा मैथिली साहित्यकारक एकटा बड़का बेमारी छैक जे अनेरे के विद्वता छाँटब सँ बाज नै अबैत छथि. गाम-घर मे नाटकक विकासक खातिर सभसँ पहिने ई भाषा सुधार हेबाक चाही. संवाद मे हिन्दी-संस्कृत केँ फेटल नै जेबाक चाही. संवाद आम बोलचालक भाषा सँ मेल खाइत हुअए. कथानक आ दृश्य सेहो ग्रामीण परिवेश केँ धियान मे रखैत गढ़ल जाए. आम जन-जीवन सँ नजदीक हुअए. संगहि सरकारी स्तर पर सेहो किछु प्रयास हेबाक चाही जइ सँ गामक रंगकर्मी सभकेँ प्रोत्साहन भेटैक. ऐसँ नवतुरिया सेहो आकर्षित हेतै. गामे-घर मे नै नगरो मे नाटकक विकासक लेल ऐ तरहक गप-सप पर नाटककार आ रंगमंचकर्मीकेँ ध्यान देबाक चाही.
अहाँ एकटा कलाकार,निर्देशकक अलावे नाटककारक रूप मे सेहो प्रसिद्ध छी. अपन लिखल नाटकक संबंध मे किछु कहल जाए?
हम एखन तक कुल २५-२६ टा नाटक आ एकांकी लिखने छी. किछु एहनो नाटक अछि जकरा मूल रूप मे तँ केयो आन लिखने छथि मुदा हम ओइ मे बारह सँ चौदह अना तक संशोधन कऽ ग्रामीण परिवेश मे मंचन करबा योग्य नाटकक रूपमे ओकरा परिवर्तित कएने छी. किछु हिन्दी नाटककेँ सेहो मैथिली मंचक मांगक अनुरूप पुनर्लेखन केने छी. अपन नाटक लिखैत काल हमर प्रयास रहैत अछि जे ओकर कथानक आ पात्र सभ मे समाजक सभ वर्गक प्रतिनिधित्व रहैक. ऐ खातिर हम अपना हिसाबे भाषाक सरलीकरण करबाक प्रयास करैत छी. ओना तँ अपन प्रशंसा अपने नै करक चाही मुदा एकटा गप्प अवश्य कहए चाहब जे आसपासक गामक लोक जखन ई सुनैत छथि जे बेचन ठाकुरक नाटकक मंचन होबएबला छैक तँ भीड़ उमड़ि पड़ैत छैक. ऐ सँ हमरा लगैत अछि जे हम जे प्रयास कऽ रहल छी से सार्थक अछि. लोकक भीड़ देख खुशी होइत अछि. एखन धरि हमर दू टा नाटक "बेटीक अपमान" आ "छीनरदेवी'' प्रकाशित अछि, आ "विश्वासघात", “अधिकार” आ "बाप भेल पित्ती" प्रेस मे अछि.
अच्छा एकटा गप्प कहू जे ई "छीनरदेवी" शीर्षक देबाक पाछाँ कोनो खास कारण छै की? किए तऽ सामान्य बोलचाल मे एहन शब्द सभकेँ कने अश्लील मानल जाइ छै?
हँ, एक बेर हमरो मोन मे एहन तरहक विचार आएल. मुदा ई नाटक शत-प्रतिशत एकटा सत्य घटना पर आधारित छै, एकटा लड़कीक बियाह नै भऽ रहल छलै, ओकर छोटकी बहीन सभक बियाह बाल-बच्चा भऽ गेलै. ओ देहपर भूत लगा लै आ काकीपर आरोप लगबै जे यएह सभटा केने अछि. लोक सभमे आक्रोश भेलै, जे अपने छीनरदेवी लागल छै आ काकीकेँ बेटी रोटी केने छै. आ ऐ घटनाक घटनाक्रम किछु एहन चलै छै जे ई शब्द "छीनरदेवी" आम बोल चालक हिस्सा बनि गेलै. हमरा यएह एकटा शब्द ऐ विषय पर ई नाटक लिखबाक लेल प्रेरित कएलक तँए हम ऐ मे अपन बेशी दिमाग नै लगेलौं आ यथावत दर्शक सभक सोझाँ अनबाक प्रयास कएलहुं.
एखन तऽ सिनेमाइ युग छै, फेर अहाँ नाटकक भविष्य केहन देखैत छी ?
हम देख रहल छी जे यदि मैथिली नाटकक लेखन आ मंचन दुनू कनेक आधुनिक तरीकासँ कएल जेतै तँ फेर एकर भविष्य ठीके रहतै. ऐ प्रसंग मे एकटा घटनाक उल्लेख करऽ चाहब जे पछिला बेर हमरा गाम मे एकदिश आर्केस्ट्रा चलैत रहै आ दोसर दिश हमर सभक नाटक चलैत रहए. जखन आर्केस्ट्रा देखऽ बला लोक सभकेँ पता चललै जे हमर सभक नाटक सेहो भऽ रहल छै तँ बहुत रास दर्शक नाटक देखऽ लेल आबि गेलै. लोक सभ बजैत रहए जे ओइ आर्केस्ट्रा सँ ई नाटके नीक. एहन तरहक उत्साह जखन दर्शकमे देखैत छिऐ तँ बुझाइत अछि जे मैथिली नाटकक भविष्य एखन बाँचल छै. बस जरुरति छैक जे नाटक आ मंच कने सजल-धजल होइ. नाटक लिखैत काल आम जनक रुचि केँ, समस्याकेँ धियानमे राखल जाए. नाटक मनोरंजनक एकटा साधन छै, से मात्र गूढे बात टा नै मनोरंजन योग सामग्री सेहो शामिल कएल जेबाक चाही. आब यदि खाली गुढे विषय-वस्तु भरि देबै तँ पहिने कहलहुं जे गाम-घरक लोक वा नगरोक लोक जे नाटक देखैए, ओतेक रहस्य बुझएबला नै होइत छथि से हुनका सभकेँ नै रुचतनि. हम देखै छिऐ जे एखन जे मैथिली मे नाटककार सभ छथि ओइमे सभ दऽ तँ नै लेकिन अधिकतरमे नाटक मनोरंजनक सामग्रीक नाम पर जाति-धर्म पर आक्षेप कएल जाइ छै. अभद्र भाषाक उपयोग कएल जाइ छै. कतेक बेर संवादकेँ गामक परिवेशकेँ धियान मे रखैत सीन ओमिट करऽ पड़ैत अछि. ई सभ नै हेबाक चाही. हम सभ तँए समानांतर रंगमंचक माध्यम सँ एहन जातिवादी सोच आ लोकक विरोध करैत छी. हमर मानब अछि जे साहित्य (मैथिली) केँ जाति-धर्म सँ नै जोड़बाक चाही. ऐसँ साहित्य मे हल्कापन अबै छै. साहित्यकारकेँ हरदम समाजमे आदर्श विचारक प्रचार-प्रसार करबाक चाही.
ग्रामीण युवा वर्ग मे नाटकक प्रति कतेक रुचि देखै छी?
युवावर्ग मे जिज्ञासा छै मुदा ओकरा सभकेँ कने चटक-मटक चाही. लड़का सभ एकरा ओतेक सिरीयसली नै लै छै लेकिन हम देखै छी जे लड़की सभ बहुत बेशी रुचि लै छै. हम सभ जखन नाट्य महोत्सवक आयोजन करैत छी तँ लड़की सभ खूब पुरस्कार जितैत अछि. ई एकटा बड़का उत्साहजनक बात छै. पहिल विदेह नाट्य उत्सवमे हमर निर्देशनमे “उल्कामुख” नाटक मंचित भेल, ऐमे पुरखोक रोल महिला केलनि, महिलाक तँ केबे केलनि. सामान्य रूपमे लोककेँ महिलोक रोल पुरुखसँ करबऽ पड़ै छै. छह-छह घण्टाक नाटक लोक बिनु हिलने देखलक, ई मराठी टामे होइ छै. मैथिलीमे आइयो आधा-घण्टा पैंतालीस मिनटक नाटक होइ छै. ई एकटा उपलब्धि तँ अछिये. ऐ नाट्य-उत्सवक थीम रहए, भरत नाट्यशास्त्रक अनुसार मैथिली रंगमंच. अगिला नाट्य उत्सवक थीम अछि मैथिली रंगमंचमे आधुनिक मंच वास्तुकला.
आइ हम अहाँक बहुत रास समय लऽ लेलहुं...
नै.. नै.. एहन कोनो बात नै छै. आइ दिन मे अहाँ सँ गप्प भेल छल आ एखुनका समय देने रही, से जखन एकर ओरियान मे लागल रही जे आब अहाँ सँ गप्प करब कि तखने एक गोटे आबि गेलाह एकटा कोनो कागज नेने आ कहए लगलाह जे कने ऐमे देखियौ तँ जे हमर नाम ऐ वृद्धा-पेंशन बला लिस्ट मे छै कि नै..(हँसैत). हम हुनका कहलियनि जे एखन हम कनेकाल व्यस्त रहब से कने रुकू फेर हम देख देब, आब कने हुनकर कागज सेहो देखऽ पड़त.
बेस, बहुत रास नव-नव जानकारी भेटल अपने संगे गप्प कए कऽ, आशा करैत छी जे जखन अगिला बेर अहाँ सभ नाट्य महोत्सव आयोजित करब तँ ओइमे हमरो भाग लेबाक सुयोग भेटत. तखन एक बेर फेर अपनेकेँ धन्यवाद कहैत विदा लेब.
अहाँ अवश्य आबी हमर सभक नाट्य-महोत्सव मे. हमरो खुशी हएत.
मैथिली रंगमंच मे गुटबाजी चरम पर छैक से बुझना जाइत अछि. अहाँक की मत अछि एहि संबंध मे?
हम समानान्तर रंगमंच पछिला २५ सालसँ चलबैत रहलहुं, मुदा एकर कोनो चर्चा मैथिलीक जातिवादी पत्र-पत्रिकामे नै आएल। मुदा जखन पहिल विदेह मैथिली नाट्य उत्सव २०१२ भेल तँ चौदह आना लोकक समानान्तर रंगमंचक धाह ओइ जातिवादी रंगमंचकेँ बुझाए पड़ऽ लगलै. फेर रामदेव बाबू आ' मलंगिया जी सभ बापूत मैदानमे आबि गेलाह आ अपशब्दक प्रयोगक शुरुआत केलनि. ऐठाम रामदेव झा आ' मलंगिया जी एक भऽ गेलाह. फेर जखन जातिवादी रंगमंच “साहित्य अकादेमी पुरस्कारक लेल” मलंगिया जीक नाम उठेलक, कमल मोहन चुन्नू नाटककारकेँ नाटक लेल पुरस्कार देबाक गप केलनि आ महेन्द्र मलंगिया लेल ऐ पुरस्कारक अनुशंसा केलनि, तऽ तर्क देलन्हि जे आइधरि ई नै भेल अछि जे मैथिलीमे नाटककारकेँ नाटक लेल पुरस्कार भेटल अछि. ओ रामदेव झाकेँ भेटल पुरस्कारकेँ खारिज करैत कहलनि जे रामदेव झाकेँ जइ नाटक- एकांकी लेल पुरस्कार भेटलनि से कथाकेँ कथोपकथनमे लिखल मेहनति मात्र अछि, मिथिला दर्शन मे हुनक लेख छपल रहए. एतऽ ओ सभ विरोधी भऽ गेलाह आ फेरो जखन महेन्द्र मलंगियाकेँ जातिवादी रंगमंचक “मैथिली एकांकी संग्रह”क असाइनमेन्ट साहित्य अकादेमीसँ पं.चन्द्रनाथ मिश्र “अमर”- रामदेव झा, ससुर-जमाएक जोड़ीक अनुकम्पासँ भेटलनि तँ ओ मैथिलीक या कहू जे जातिवादी रंगमंचक १९ टा सर्वश्रेष्ठ एकांकीमे रामदेव झाक “पिपासा” लेने रहथि, आब ऐठाम, रामदेव झा सर्वश्रेष्ठ नाटककार भऽ गेलाह. ओइ पोथीक भूमिकामे चन्द्रनाथ मिश्र “अमर”- गोविन्द झा आ सुधांशु शेखर चौधरीक मजाक तँ उड़ेनहिये छथि संगमे राधाकृष्ण चौधरी आ मणिपद्मकेँ एहि संग्रह मे शामिल किएक नहि कएल गेल, ओइ लेल हास्यास्पद तर्क सेहो देने छथि! गुणनाथ झाकेँ ओ शामिल नै केलनि!! सर्वहाराक रंगमंचकेँ ओ शामिल किए करितथि, ई संकलन तँ जातिवादी रंगमंचक छल किने!! आब अहाँ सोचमे पड़ि जाएब जे ई लोकनि कखन एक दोसराक पक्षमे आबि जाइ छथि आ कखन विरोधमे, कखनो रामदेव झा सर्वश्रष्ठ नाटककार बनि जाइ छथि आ कखनो खारिज भऽ जाइ छथि. जातिवादी रंगमंच आपसमे खण्ड-पखण्ड अछि, मुदा विदेह मैथिली साहित्य आन्दोलन आ विदेह मैथिली समानान्तर रंगमंचक विरोधमे ई सभ एक भऽ जाइत अछि.
हालहि मे जगदीश प्रसाद मंडल जीकेँ हुनकर "गामक जिनगी"क लेल "टैगोर साहित्य सम्मान" भेटलनि. एहिमादेँ अहाँ किछु कहय चाहब ?
हमरा सभकेँ बड्ड खुशी भेल. मुदा बहुत गोटे कें ई नहि सोहेलनि. कमल मोहन चुन्नूकेँ नाटककार जगदीश प्रसाद मण्डलकेँ टैगोर साहित्य सम्मान भेटलासँ एतेक कष्ट भेलनि जे ओ एक बेर फेर “घर-बाहर”मे मलंगिया जीकेँ साहित्य अकादेमी पुरस्कार भेटए, से फतवा जारी कऽ देलनि ई कहि कऽ जे मलंगिया जी मैथिलीक (जातिवादी रंगमंचक दृष्टिकोणसँ) सर्वश्रेष्ठ नाटककार छथि, मुदा ऐबेर ओ ई सतर्की केलनि जे सर्वश्रेष्ठ समालोचक, लघुकथाकार आ कविक नामक आ हुनको सभकेँ साहित्य अकादेमी भेटए से चर्च कऽ देलनि, जे आरोप नै लागए; कहबाक आवश्यकता नै जे ऐ लिस्टक सभ समालोचक, लघुकथाकार आ कवि चुन्नू जीक जातिक छथि. सर्वहारा वर्ग नीक जेकाँ बुझि गेल जे ई साहित्य आ ई रंगमंच ओकरा लेल नै अछि, से ओ अपनाकेँ ऐसँ कात कऽ लेलक, आ जँ विदेह मैथिली साहित्य आन्दोलन आ विदेह मैथिली समानान्तर रंगमंच नै अबितए तँ मामिला खतमे छल.
कखनोकाल हम अनुभव करैत छी जे एहि विषय पर बहस करैत-करैत लोक व्यक्तिगत आक्षेप करऽ लगैत छथि. अहाँ के की कहब अछि ?
देखियौ जँ अहाँ जातिवादी रंगमंचक विरोध करब तँ मलंगिया जीक बेटा अहाँकेँ धमकी देताह, जेना ललित कुमार झा उमेश मण्डल जी केँ देलनि. मलंगियाजीक जातिवादी रंगमंचक एकटा निर्देशक प्रकाश झा मुन्नाजीकेँ कहलनि, जे बेचन ठाकुर भरि दिन केश कटैत रहैए, रंगमंच ओ किए ने जानै गेलै! जातिवादी रंगमंचक विरोधमे समानान्तर रंगमंच अछि तँ अहाँ हुनका लोकनिसँ की आशा करै छी! ओना हमर ठाकुर टाइटिल सँ हुनका लोकनिकेँ भेल हेतनि जे हम नौआ ठाकुर छी, तेँ ओ ई बाजल छथि. मुदा जँ किओ ई काज कऽ रहल छथि आ अपन संस्कृतिक रक्षा कऽ रहल छथि, जेना नौआ ठाकुर लोकनि तँ की हर्ज. विद्यापति ठाकुर, जे बिस्फीक नौआ ठाकुर रहथि, केँ बिदापत नाचक माध्यमसँ जिआ कऽ रखलनि नौआ ठाकुर लोकनि, विद्यापति आ मैथिलीकेँ हजार साल धरि जिआ कऽ राखलन्हि, तँ ऐमे ककरो किए कष्ट छै. आब तँ ओ लोकनि विद्यापतिकेँ ब्राह्मण बनेबा मे लागल छथि. ओना हम बरही जातिक छी.
अपनेक आगाँक लक्ष्य की अछि?
हम आगाँ २५ साल धरि ई समानान्तर रंगमंच चलबैत रहब. पछिला २५ सालमे जतेक सफलता भेटल अछि ओइसँ हम उत्साहित छी, अगिला पचीस सालमे जँ हम जातिवादी रंगमंचक किरदानीक कारण मैथिलीसँ भागल सर्वहारा वर्गक किछु आर गोटेकेँ मैथिलीसँ जोड़ि सकब आ जे काज हमरासँ छूटि जाएत से अगिला पीढ़ी करत. जातिवादी रंगमंच आब सरकारी आ गएर सरकारी संस्थाक हथियार बनि कऽ रहि गेल अछि, ई ढहब शुरू भऽ गेल अछि, किछु ऊपरी सुधार, नामे लेल सही, ई कऽ रहल अछि. हमर लक्ष्य अछि जे अगिला पचीस सालमे ई जड़िसँ खतम भऽ जाए.
गाम-घर मे नाटकक विकास के लेल की कएल जेबाक चाही ?
देखियौ, सभसँ पहिने कहब जे गाम-घरक आम लोक बेसी पढ़ल-लिखल नै होइत छथि. मुदा मैथिली साहित्यकारक एकटा बड़का बेमारी छैक जे अनेरे के विद्वता छाँटब सँ बाज नै अबैत छथि. गाम-घर मे नाटकक विकासक खातिर सभसँ पहिने ई भाषा सुधार हेबाक चाही. संवाद मे हिन्दी-संस्कृत केँ फेटल नै जेबाक चाही. संवाद आम बोलचालक भाषा सँ मेल खाइत हुअए. कथानक आ दृश्य सेहो ग्रामीण परिवेश केँ धियान मे रखैत गढ़ल जाए. आम जन-जीवन सँ नजदीक हुअए. संगहि सरकारी स्तर पर सेहो किछु प्रयास हेबाक चाही जइ सँ गामक रंगकर्मी सभकेँ प्रोत्साहन भेटैक. ऐसँ नवतुरिया सेहो आकर्षित हेतै. गामे-घर मे नै नगरो मे नाटकक विकासक लेल ऐ तरहक गप-सप पर नाटककार आ रंगमंचकर्मीकेँ ध्यान देबाक चाही.
अहाँ एकटा कलाकार,निर्देशकक अलावे नाटककारक रूप मे सेहो प्रसिद्ध छी. अपन लिखल नाटकक संबंध मे किछु कहल जाए?
हम एखन तक कुल २५-२६ टा नाटक आ एकांकी लिखने छी. किछु एहनो नाटक अछि जकरा मूल रूप मे तँ केयो आन लिखने छथि मुदा हम ओइ मे बारह सँ चौदह अना तक संशोधन कऽ ग्रामीण परिवेश मे मंचन करबा योग्य नाटकक रूपमे ओकरा परिवर्तित कएने छी. किछु हिन्दी नाटककेँ सेहो मैथिली मंचक मांगक अनुरूप पुनर्लेखन केने छी. अपन नाटक लिखैत काल हमर प्रयास रहैत अछि जे ओकर कथानक आ पात्र सभ मे समाजक सभ वर्गक प्रतिनिधित्व रहैक. ऐ खातिर हम अपना हिसाबे भाषाक सरलीकरण करबाक प्रयास करैत छी. ओना तँ अपन प्रशंसा अपने नै करक चाही मुदा एकटा गप्प अवश्य कहए चाहब जे आसपासक गामक लोक जखन ई सुनैत छथि जे बेचन ठाकुरक नाटकक मंचन होबएबला छैक तँ भीड़ उमड़ि पड़ैत छैक. ऐ सँ हमरा लगैत अछि जे हम जे प्रयास कऽ रहल छी से सार्थक अछि. लोकक भीड़ देख खुशी होइत अछि. एखन धरि हमर दू टा नाटक "बेटीक अपमान" आ "छीनरदेवी'' प्रकाशित अछि, आ "विश्वासघात", “अधिकार” आ "बाप भेल पित्ती" प्रेस मे अछि.
अच्छा एकटा गप्प कहू जे ई "छीनरदेवी" शीर्षक देबाक पाछाँ कोनो खास कारण छै की? किए तऽ सामान्य बोलचाल मे एहन शब्द सभकेँ कने अश्लील मानल जाइ छै?
हँ, एक बेर हमरो मोन मे एहन तरहक विचार आएल. मुदा ई नाटक शत-प्रतिशत एकटा सत्य घटना पर आधारित छै, एकटा लड़कीक बियाह नै भऽ रहल छलै, ओकर छोटकी बहीन सभक बियाह बाल-बच्चा भऽ गेलै. ओ देहपर भूत लगा लै आ काकीपर आरोप लगबै जे यएह सभटा केने अछि. लोक सभमे आक्रोश भेलै, जे अपने छीनरदेवी लागल छै आ काकीकेँ बेटी रोटी केने छै. आ ऐ घटनाक घटनाक्रम किछु एहन चलै छै जे ई शब्द "छीनरदेवी" आम बोल चालक हिस्सा बनि गेलै. हमरा यएह एकटा शब्द ऐ विषय पर ई नाटक लिखबाक लेल प्रेरित कएलक तँए हम ऐ मे अपन बेशी दिमाग नै लगेलौं आ यथावत दर्शक सभक सोझाँ अनबाक प्रयास कएलहुं.
एखन तऽ सिनेमाइ युग छै, फेर अहाँ नाटकक भविष्य केहन देखैत छी ?
हम देख रहल छी जे यदि मैथिली नाटकक लेखन आ मंचन दुनू कनेक आधुनिक तरीकासँ कएल जेतै तँ फेर एकर भविष्य ठीके रहतै. ऐ प्रसंग मे एकटा घटनाक उल्लेख करऽ चाहब जे पछिला बेर हमरा गाम मे एकदिश आर्केस्ट्रा चलैत रहै आ दोसर दिश हमर सभक नाटक चलैत रहए. जखन आर्केस्ट्रा देखऽ बला लोक सभकेँ पता चललै जे हमर सभक नाटक सेहो भऽ रहल छै तँ बहुत रास दर्शक नाटक देखऽ लेल आबि गेलै. लोक सभ बजैत रहए जे ओइ आर्केस्ट्रा सँ ई नाटके नीक. एहन तरहक उत्साह जखन दर्शकमे देखैत छिऐ तँ बुझाइत अछि जे मैथिली नाटकक भविष्य एखन बाँचल छै. बस जरुरति छैक जे नाटक आ मंच कने सजल-धजल होइ. नाटक लिखैत काल आम जनक रुचि केँ, समस्याकेँ धियानमे राखल जाए. नाटक मनोरंजनक एकटा साधन छै, से मात्र गूढे बात टा नै मनोरंजन योग सामग्री सेहो शामिल कएल जेबाक चाही. आब यदि खाली गुढे विषय-वस्तु भरि देबै तँ पहिने कहलहुं जे गाम-घरक लोक वा नगरोक लोक जे नाटक देखैए, ओतेक रहस्य बुझएबला नै होइत छथि से हुनका सभकेँ नै रुचतनि. हम देखै छिऐ जे एखन जे मैथिली मे नाटककार सभ छथि ओइमे सभ दऽ तँ नै लेकिन अधिकतरमे नाटक मनोरंजनक सामग्रीक नाम पर जाति-धर्म पर आक्षेप कएल जाइ छै. अभद्र भाषाक उपयोग कएल जाइ छै. कतेक बेर संवादकेँ गामक परिवेशकेँ धियान मे रखैत सीन ओमिट करऽ पड़ैत अछि. ई सभ नै हेबाक चाही. हम सभ तँए समानांतर रंगमंचक माध्यम सँ एहन जातिवादी सोच आ लोकक विरोध करैत छी. हमर मानब अछि जे साहित्य (मैथिली) केँ जाति-धर्म सँ नै जोड़बाक चाही. ऐसँ साहित्य मे हल्कापन अबै छै. साहित्यकारकेँ हरदम समाजमे आदर्श विचारक प्रचार-प्रसार करबाक चाही.
ग्रामीण युवा वर्ग मे नाटकक प्रति कतेक रुचि देखै छी?
युवावर्ग मे जिज्ञासा छै मुदा ओकरा सभकेँ कने चटक-मटक चाही. लड़का सभ एकरा ओतेक सिरीयसली नै लै छै लेकिन हम देखै छी जे लड़की सभ बहुत बेशी रुचि लै छै. हम सभ जखन नाट्य महोत्सवक आयोजन करैत छी तँ लड़की सभ खूब पुरस्कार जितैत अछि. ई एकटा बड़का उत्साहजनक बात छै. पहिल विदेह नाट्य उत्सवमे हमर निर्देशनमे “उल्कामुख” नाटक मंचित भेल, ऐमे पुरखोक रोल महिला केलनि, महिलाक तँ केबे केलनि. सामान्य रूपमे लोककेँ महिलोक रोल पुरुखसँ करबऽ पड़ै छै. छह-छह घण्टाक नाटक लोक बिनु हिलने देखलक, ई मराठी टामे होइ छै. मैथिलीमे आइयो आधा-घण्टा पैंतालीस मिनटक नाटक होइ छै. ई एकटा उपलब्धि तँ अछिये. ऐ नाट्य-उत्सवक थीम रहए, भरत नाट्यशास्त्रक अनुसार मैथिली रंगमंच. अगिला नाट्य उत्सवक थीम अछि मैथिली रंगमंचमे आधुनिक मंच वास्तुकला.
आइ हम अहाँक बहुत रास समय लऽ लेलहुं...
नै.. नै.. एहन कोनो बात नै छै. आइ दिन मे अहाँ सँ गप्प भेल छल आ एखुनका समय देने रही, से जखन एकर ओरियान मे लागल रही जे आब अहाँ सँ गप्प करब कि तखने एक गोटे आबि गेलाह एकटा कोनो कागज नेने आ कहए लगलाह जे कने ऐमे देखियौ तँ जे हमर नाम ऐ वृद्धा-पेंशन बला लिस्ट मे छै कि नै..(हँसैत). हम हुनका कहलियनि जे एखन हम कनेकाल व्यस्त रहब से कने रुकू फेर हम देख देब, आब कने हुनकर कागज सेहो देखऽ पड़त.
बेस, बहुत रास नव-नव जानकारी भेटल अपने संगे गप्प कए कऽ, आशा करैत छी जे जखन अगिला बेर अहाँ सभ नाट्य महोत्सव आयोजित करब तँ ओइमे हमरो भाग लेबाक सुयोग भेटत. तखन एक बेर फेर अपनेकेँ धन्यवाद कहैत विदा लेब.
अहाँ अवश्य आबी हमर सभक नाट्य-महोत्सव मे. हमरो खुशी हएत.
Tags: साक्षात्कार


text:
रूपेश त्योंथ मैथिलीक सुपरिचित कवि, स्तम्भकार ओ सम्पादक छथि. हिनक मूल नाओ रूपेश कुमार झा छनि. ई मैथिली मे ‘नवकृष्ण ऐहिक’ पेननेम सं सेहो लिखैत छथि. हिनक रचना सभ पत्र-पत्रिका मे बरमहल प्रकाशित होइत रहैछ. हिनक जन्म मिथिलाक मधुबनी जिलान्तर्गत त्योंथागढ़ गाम मे 27 मइ 1989 कें भेल छलनि.
वृत्ति सं आइटी प्रोफेशनल रूपेश आइ-काल्हि कलकत्ता प्रवास मे छथि तथा मैथिली क्रियाकलाप आ लेखन मे विगत डेढ़ दशक सं बेस सक्रिय छथि. रूपेश मैथिलीक लोकप्रिय पोर्टल मिथिमीडिया केर फाउंडर-एडिटर रूप मे सेहो बेस चर्चित रहल छथि.
भाषा-साहित्य मे हिनका नेनहि सं विशेष रूचि छलनि. जखन हाइस्कूल मे पढ़ैत छलाह त' मैथिली लेखन दिस डेग बढ़ओलनि. उच्च शिक्षा हेतु हिनका कलकत्ता आबए पड़लनि, जतय मातृभाषा प्रति हिनक अनुराग बेस संपुष्ट भेलनि. रूपेशक पहिल प्रकाशित रचना 'जागू आब' कविता अछि जे 'श्री मिथिला' पत्रिकाक साल 2006 केर एक अंक मे प्रकाशित भेल छल. एकर बाद हिनक रचना मैथिलीक कतिपय प्रतिष्ठित पत्र-पत्रिका मे प्रकाशित होइत रहल अछि.
एहि शताब्दीक पहिल दशकक महत्वपूर्ण रचनाकार रूप मे 'रूपेश त्योंथ' एकटा उल्लेखनीय हस्ताक्षर छथि. जहिना रबीन्द्रनाथ टैगोर कमे वयस मे लिखब शुरू केलनि त' छद्म नाम 'भानुसिंह' रखलनि. तहिना रूपेश बहुत दिन धरि 'नवकृष्ण ऐहिक' नामे लिखैत रहलाह जे साहित्य सर्किल मध्य एकटा मिस्ट्री बनल रहल छल. एहि कड़ी मे हिनक व्यंग्य स्तम्भ 'खुरचनभाइक कछमच्छी' ओ 'कागत पर कुश्ती' उल्लेखनीय अछि.
'खुरचनभाइक कछमच्छी' जखन दैनिक स्तम्भ रूप मे 'मिथिला समाद' मे छपैत छल त' ई ओहि अखबार केर सब सं लोकप्रिय स्तम्भ मे सं छल. एहि स्तम्भ कें ल' पाठक दिस सं मिथिला समाद कें सैकड़ो पत्र आ इमेल भेटल छल. जखन ई पोथी रूप मे सोझां आएल तखनो बिक्री केर स्थापित रिकॉर्ड कें ध्वस्त केलक. सैप्पीमार्ट एहि पोथी कें 'बेस्टसेलर' घोषित केलक. 'खुरचनभाइक कछमच्छी' मैथिलीक पोथी इतिहास केर 'पहिल बेस्टसेलर' रूप मे सेहो ख्यात अछि.
रूपेश एखन धरि 500 सं अधिक व्यंग्य लिखि चुकल छथि जाहि मे सं अधिसंख्य पत्र-पत्रिका मे प्रकाशित भेल अछि. एहि अनुसारे एहि शताब्दीक सब सं बेसी व्यंग्य लिखनिहार युवा साहित्यिक त' छथिए, गद्य साहित्य मे सब सं बेसी योगदान देनिहार युवा साहित्यिक रूपें सेहो हिनक नाओ लेल जाइत अछि. रूपेश व्यंग्य साहित्य पर शोध काज मे संलग्न छथि संगहि हास्य सं फराक व्यंग्य कें विधा रूप मे प्रसार आ लेखन पर जोर देइत रहलाह अछि.
ओना त' रूपेश केर प्रकाशित-अप्रकाशित रचनादिक नमहर लिस्ट छनि, मुदा एतय ओहि सब रचना-पोथी केर उल्लेख अछि जे पब्लिक मे कोनो ने कोनो रूपें आबि चुकल अछि.
प्रकाशित पोथी
एक मिसिया - कविता संग्रह
खुरचनभाइक कछमच्छी - व्यंग्य संग्रह
प्रकाश्य पोथी
कनफुसकी - नाटक
पिया मोर बालक - नाटक
अकासक ओहि पार - कविता संग्रह
खुरचनभाइक छिलमिल्ली - व्यंग्य संग्रह
कागत पर कुश्ती - व्यंग्य संग्रह
सम्पादन
झलक मिथिला - साप्ताहिक पत्र
मिथिमीडिया - मैथिली वेब पोर्टल
सम्मान ओ पुरस्कार
फेलोशिप अवार्ड - 2015
नवहस्ताक्षर पुरस्कार - 2017
नवआयाम प्रतिभा सम्मान - 2019
- - -
Rupesh Teoth is an award-winning author, language activist, poet, columnist & an internet entrepreneur. He holds years of expertise in Digital Media and Product Development. He has the same proficiency in information technology, language, literature, and journalism.
- - -
रूपेश मैथिली दैनिक मिथिला समाद सहित कतिपय पत्र-पत्रिका सं जुड़ल रहल छथि. ई मैथिली मे समाचार माध्यमक विकास हेतु तत्पर छथि. एतय ध्यान देबएबला बात ई अछि जे मैथिलीक प्रिंट पत्रकारिता सं ल' वेब धरि मे मैथिली पत्रकारिताक जे एकाध गिनल युवा स्तम्भ छथि, ताहि मे रूपेश प्रमुखता सं सोझां देखबा मे अबैत छथि.
रूपेश लेखन-संपादन सहित मैथिलीक कतिपय आयोजनक सहयोगी/संयोजक रहल छथि. 'वेब पत्रकारिता ओ मैथिली' विषयक संगोष्ठी (मिथिइवेंट 2014) जे कि मैथिली मे वेब पत्रकारिता पर पहिल संगोष्ठी छल, केर आयोजन सं एकटा नव पक्ष, नव दिशा मे विमर्श आ चिंतनक बाट फोललनि. आइ मैथिली पत्रकारिता हो आ कि भाषा-साहित्य केर प्रसार आ पाठक सब डिजिटल माध्यम पर मैथिलीक भविष्य देखैत छथि.
मैथिलीक धारावाहिक काव्य गोष्ठी 'अकासतर बैसकी' (2015) केर संकल्पना ओ पहिल सालक संयोजन सं रूपेश मैथिली मे गोष्ठी आयोजनक नबका ट्रेंड सेट करबा मे महत्वपूर्ण योगदान देलनि अछि. एहि गोष्ठीक देखा-देखी फुजल अकासतर देश-दुनिया मे कतेको मैथिली गोष्ठी शुरू भेल. एहि सं मैथिली भाषा मे लिखनिहार सैकड़ो युवा देखार भेलाह. एहन गोष्ठी मात्र रचना पाठ धरि सीमित नै भ' नव-नव प्रतिभा कें सोझां अनबा मे महत्वपूर्ण भूमिका निमाहलक.
रूपेश अपना कें मात्र एक रचनाकार नहि बल्कि मैथिली कार्यकर्ता बुझैत छथि. भाषा-साहित्य लेल बहुत कम समय मे एहन काज सब केलनि अछि जकर दूरगामी प्रभाव सब देखबा मे आएल अछि आ अबैत रहत. रूपेश मिथिला-मैथिली हेतु विभिन्न अभियान ओ संस्था सभ सं जुड़ि कार्यरत छथि. समय-समय पर बतौर कवि, वक्ता साहित्यिक गोष्ठी व सेमिनार सब मे भाग लैत रहैत छथि. लेखन सहित मैथिली कार्यकर्ता रूपें हिनक क्रियाकलाप निरंतरता धएने अछि. मैथिली-मिथिला हेतु हिनक कटिबद्धता बनल अछि.
सम्पर्क सूत्र:
फेसबुक: facebook.com/rupeshteoth
ट्विटर: twitter.com/rupeshteoth
इमेल: rupeshteoth@gmail.com
(संकलित)
Tags: FEATURE व्यक्तित्व


text:
दरभंगा सँ हवाई उड़ानमे आबि रहल तकनीकी दिक्कत सभके लय कय बृहस्पतिके एयरपोर्ट ऑथारिटी ऑफ इंडियाके अधिकारी सभ जिला प्रशासन आओर एयरफोर्सक अधिकारी सभके संग बैसकी केलक। बैसकीमे उड़ान सँ संबंधित तकनीकी दिक्कत दूर करवाक चर्चा भेल। निर्णय लेल गेल की 8 नवंबर सँ दरभंगा सँ दिल्ली, मुंबई आओर बेंगलुरूके लेल यात्री विमान उड़त। तकनीकी समस्या सभके एक-दु दिनके भीतर समस्या दूर कय लेल जायत। रन-वे के काज सेहो अंतिम चरणमे छै। सूत्रक मानी तँ दरभंगा एयरपोर्ट पर वर्तमानमे टैक्सी स्टैंड सहित दोसर एक-दु टा अड़चन छै, जकरा जल्दी पूरा करवाक बात कयल जा रहल छै।
वर्तमानमे फ्लाइट पकड़वाक लेल यात्री लोकिन एयरफोर्सक गेट नंबर दु सँ भीतर जयताह। एतय सँ सोझे टर्मिनल भवनमे प्रवेश करताह। चेकिगके बाद यात्री लोकिन बस सँ प्लेन तक जयताह। सूत्र बताबैत अछि की दरभंगाके विद्यापति टर्मिनल सँ हवाई जहाज तक यात्री लोकिनके लय जयबाक लेल स्पाइस जेटक बस सभ सेहो दरभंगा एयरपोर्ट पहुंच गेल अछि। बता दी जे की 12 सितंबरके केंद्रीय नागरिक उड्डयन मंत्री हरदीप सिंह पुरी दरभंगाके विद्यापति टर्मिनलके निरीक्षण कयने छलाह। अहिके बाद ओ इ घोषणा कयने छलाह की 8 नवंबर सँ दरभंगा सँ विमानक परिचालन होयत। 31 अगस्त सँ पूर्व टिकटके बुकिंग शुरु भ’ जायत। अहिके बाद स्पाइस जेट कंपनीके तरफ सँ टिकटक बुकिंग प्रारम्भ भ’ गेल छल। स्पाइस जेट तिनु रूट पर प्रतिदिन विमानक सेवा शुरू करवाक निर्णय लेने छल। बता दे जे की उड़ान योजनाके अंतर्गत मिथिलाके दरभंगा आओर पूर्णिया एयरपोर्टके चयन कयल गेल छल
दरभंगा एयरपोर्ट सँ उड़ान योजनाक अपडेट
15 जून-2016 के उड़ान योजना स्वीकृत भेल।
24 अगस्त-2017- निविदाक दोसर चरण शुरू भेल।
24 जनवरी 2018- स्पाइस जेटके तीन हवाई मार्ग पर उड़ान भरवाक अनुमति।
24 दिसंबर 2018- तत्कालीन नागरिक उडययन मंत्री सुरेश प्रभु आओर मुख्यमंत्री आधारशिला रखलनि।
06 मार्च 2019- स्पाइस जेट टिकट बुकिगके तारीख बतेलक।
30 अप्रैल 2019- स्पाइस जेट पूरा काज नहि भेलाक कारण बूकिंग रोकलक।
11 मई 2020- नागरिक उडययन मंत्री ट्विट कय जानकारी देलनि जे अक्टूबर 2020 तक पूरा होयत काज।
24 जून 2020- मुख्यमंत्री नीतीश कुमार हवाई अड्डाके निरिक्षण कयलनि। काजके करवाक बात भेल।
25 अगस्त 2020- भारतीय विमानपत्तन प्राधिकरणके ओर सँ देल गेल सूचना जे 31 दिसंबर 2020 तक पूरा होयत काज।
12 सितंबर 2020- नागरिक उडययन मंत्री हरदीप सिंह पुरी काजक समीक्षा कयलनि।
21 सितंबर 2020- स्पाइस जेट टिकट के बुकिंग शुरू केलक।
सभार: दैनिक जागरण


text:
कन्फुसियस
कन्फुसियस(इ.पू.५५१-४७९) चीनक महान विचारक तथा दार्शनिक छल।
जाहि समयमे नेपालमे भगवान गौतम बुद्ध धर्मक बारेमे नयाँ विचार खोईज करैत छल ओहि समयमे चीनमे सेहो एक धार्मिक सुधारकक जन्म भेल जेकर नाम कन्फुसियस छल। ओ समय चीनमे चाऊ वंशक शासन चलिरहल छल। चाऊ शासकसभ कमजोर होवाक कारण ओ समय चीनमे विभिन्न राज्यसभ बढल छल जे आपसमे लडाई झगडा करैत छल। सदा दिनक लडाई झगडासँ चिनियाँ जनता बडका कष्ट झमेला झेले पडल छल। ओही समयमे चीनवासीक नैतिकताक पाठ पढावैल महात्मा कन्फुसियसक जन्म भेल। इनकर जन्म जिसस क्राइस्टक जन्मक करीब ५० वर्ष पहिले चीनक सानतुङ्ग प्रदेशमे भेल छल।इनकर वाल्यकालक नाम कुङ फू च्चू छल। उनका ज्ञानक आकांक्षा असीम छल। परन्तु वाल्यकालमे ही पिताक मृत्यु होवाक कारण ज्ञान आर्जन करैमे इनका एकदमे कठीन परल छल।१७ वरिष क उमेरमे ओ एकटा सरकारी नोकरी पावने छल परन्तु अपनामे भेल ज्ञान तथा दर्शनक कारण ओ ई नोकरीमे बहुतरास समय रमावे नै सकल।
बाह्य जडीसभ[सम्पादन करी]
कन्फुसियसक सम्बन्धमे विकिपिडियाक भातृ योजनासभमे ताकी:
- स्क्रिप्ट त्रुटि: "Gutenberg" ऐसा कोई मॉड्यूल नहीं है।
- Confucian Analects (Project Gutenberg release of James Legge's Translation)
- Biography of Confucius and His Influence on China
- French translation by Edouard Chavannes of Sima Qian's biography of Confucius (see pp.२८३-४३५) in the Records of the Grand Historian
- Familiar Discourses (Jia yu,家語), containing traditions about Confucius' early life
- New modern and detailed TV series about Confucius made by CCTV
- Confucius | Motion Picture In Full HD Confucius (२०१०) in IMDB
- Core philosophical passages in the Analects of Confucius.


text:
बिहार मे चुनावी सरगर्मी तेज भs रहल अछि. अगर सभ किछ ठीक रहल तं उम्मीद अछि जे हफ्ता भर मे बिहार विधानसभा चुनाव के घोषणा करि देल जाएत. वोटिंग दिवाली के आसपास होएत. किछ लोक एकरा ओहि सं पहिने कराबय पर जोर द रहल छलखिन्ह मुदा दिल्ली मे होए वाला कॉमनवेल्थ गेम्स के लsक देश-दुनिया सभ गोटे के ध्यान ओहि पर रहतन्हि.
चुनाव आयोग के कोशिश बिहार विधानसभा चुनाव चारि चरण मे कराबय के अछि. ओना सुरक्षा के पेंच फंसल तं ई चुनाव पांच चरण तक सेहो जा सकैत अछि. चुनाव आयोग निष्पक्ष चुनाव कराबय लेल जोर-शोर सं जुटल अछि. आयोग के मानय जाए तं बिहार मे चुनाव के लेल जतेक तैयारी के जरूरत अछि ओकरा पूरा करि लेल गेल अछि.
चुनाव के करीब अबतहि राजनीतिक पार्टी सभ अपन कार्यकर्ता सभ के हरकत मे लाबि देलखिन्ह. पार्टी कार्यकर्ता मे जोश...उत्साह जगाबय लेल पार्टी के नेता सभ राज्य के दौरा करनाय सेहो शुरू देने छथिन्ह. कार्यकर्ता सभ के जोड़य... संगठित करय के काज पूरा जोर सं चलि रहल अछि. स्थानीय नेता सभ सेहो टिकट के जोगाड़ मे लागि गेल छथिन्ह.
टिकट के लsक सभ पार्टी मे घमासान भs रहल अछि. बीजेपी सं खबर आबि रहल अछि जे ओ अपन वर्तमान एमएलए के टिकट नहि काटय के फैसला करने अछि. मुदा परिसीमन के बाद कई विधानसभा क्षेत्र के नाक-नक्शा पूरा बदलि गेल अछि. एहि सं कइटा मौजूदा विधायक के सेहो जीतय के लेल बेसि पसीना बहाबय पड़तन्हि.
चुनाव के लsक केंद्रीय नेता सभ के सेहो अनाय शुरू भs रहल अछि. शुरूआत कांग्रेस के राहुल गांधी सं भs रहल अछि. राहुल गांधी अपन बिहार दौरा के शुरुआत मिथिला सं करि रहल छथिन्ह. राहुल गांधी शनिदिन 4 सितंबर के समस्तीपुर आओर सहरसा जा रहल छथिन्ह. दूनु ठाम हिनकर आम सभा होएत. सहरसा राज्य कांग्रेस अध्यक्ष महबूब अली कौसर जीक क्षेत्र अछि.